Kempen #KITAJAGAKITA: Realisasikan Misi Baharu Ejen Ali

Bersempena dengan sambutan Hari Malaysia pada 16 September 2020, Primeworks Studios dan WAU Animation melancarkan kempen #KitaJagaKita buat para peminat filem animasi nombor satu di Malaysia, EJEN ALI.  Kempen #KitaJagaKita ini dilihat mempunyai signifikan tersendiri apabila menjadi kempen EJEN ALI pertama dianjurkan oleh Primeworks Studios dan WAU Animation dalam fasa PKPP dan COVID-19.

Datuk Ahmad Izham Omar, Ketua Pegawai Eksekutif Primeworks Studios berkata, “Kami merasa bangga kerana slogan #KitaJagaKita kini dikenali dan menjadi sebutan ramai.  ‘Kita Jaga Kita’ ini sebenarnya merupakan petikan lagu tema dalam filem EJEN ALI The Movie, dinyanyikan oleh Altimet dan Malik Abdullah yang mana lagu ini adalah pembakar semangat juang EJEN ALI dan rakan-rakan ejennya. Kami gembira apabila slogan ‘Kita Jaga Kita menjadi ikutan ramai dan  merasakan mesej ini sesuai  dengan usaha untuk mendukung ekonomi negara yang terkesan akibat COVID19, dengan menyeru rakyat Malaysia untuk menyokong produk keluaran nasional”.

Bagi merealisasikan kempen #KitaJagaKita ini, EJEN ALI  memperkenalkan rangkaian produk terbaharu yang bersesuaian dengan keadaan sekarang yang mana kebanyakkan keluarga lebih banyak menghabiskan masa di rumah.  Rangkaian produk yang diperkenalkan berupa set papan permainan EJEN ALI Misi : Bootcamp, yang terdiri daripada set tiga papan permainan iaitu ‘Squad Race’, Ejen VS Droids’ dan ‘Gadget Assembly’.  Juga turut dihasilkan adalah set kad permainan (trading card) EJEN ALI Misi : Alliance, yang mana kad ini boleh dikumpulkan untuk membina pelantar sendiri dan berlawan antara satu sama lain.  Selain itu, komik terbaharu EJEN ALI : Side Mission edisi terhad, mengenai pengembaraan EJEN ALI dan rakan-rakan ejennya diluar siri TV dan filem juga bakal dikeluarkan. Kesemua barangan produk eksklusif ini boleh didapati di platform atas talian terpilih, di kedai-kedai buku utama dan kedai serbaneka berhampiran anda.

Peminat boleh mendapatkan set papan permainan EJEN ALI Misi : Bootcamp dengan harga promosi istimewa iaitu RM29.90, khas di platform e-dagang rakan pelesenan Syarikat Permainan Malaysia (spmgames.com.my), Lazada, Shopee atau ke laman sesawang rasmi EJEN ALI di gear.wau.my untuk semua pembelian dalam talian EJEN ALI Gears .  Harga yang ditawarkan ini adalah untuk tempoh yang terhad bermula dari 9 hingga 20 September sahaja dan akan kembali kepada harga asal,  RM39.90.

Manakala permainan kad EJEN ALI Misi : Alliance boleh dimiliki dengan harga RM3.80 setiap satu pek (mengandungi 6 kad) juga di platform e-dagang Lazada,  Shopee dan kedai dalam talian EJEN ALI Gears . Seterusnya, koleksi kad permainan ini akan berada di rak 7-Eleven dan MyNews.com pada waktu yang terdekat ini.

Komik terbaharu EJEN ALI : Side Mission boleh didapati di toko buku utama seperti MPH, Popular, Syarikat Muda Osman, selain dari platform e-dagang Lazada, Shopee dan juga kedai dalam talian EJEN ALI Gears.  Komik lukisan tangan yang boleh dibeli dengan harga RM17.90 ini bukan sahaja kesinambungan dari misi EJEN ALI The Movie, malah peminat siri animasi kegemaran ramai ini juga dapat mengetahui mengenai misi terbaharu EJEN ALI.

Antara  promosi utama untuk kempen #KitaJagaKita adalah pelancaran video muzik versi terbaharu ‘Kita Jaga Kita’ yang dinyanyikan oleh Altimet, Cuurley dan Malik Abdullah, ditayangkan di saluran YouTube rasmi EJEN ALI.  Menariknya mengenai video muzik ini apabila menampilkan Altimet ke watak animasi dan digabungkan dengan babak dan watak sedia ada dalam  filem EJEN ALI The Movie.  Altimet juga turut meminjamkan suaranya untuk watak Andik dalam filem animasi nombor satu Malaysia 2019.   Sejak ia mula dimuatnaik pada 31 Ogos bersempena dengan hari kemerdekaan, video muzik runut bunyi (Original Soundtrack) ‘Kita Jaga Kita’ ini turut disiarkan di kaca TV dan platform media sosial lain dan meraih jumlah tontonan satu juta penonton di laman YouTube sehingga hari ini.

Usamah Zaid Yasin, Ketua Pegawai Eksekutif WAU Animation berkata,  “Kita berada di sini atas pengorbanan mereka.  Tanpa barisan hadapan yang berjuang melindungi rakyat Malaysia dari COVID-19, kami tidak dapat membangunkan semula ekonomi negara. Dengan kerjasama dan perjuangan mereka, kita dapat merasai kebebasan. Semarakkan semangat Malaysia Prihatin dengan bekerjasama menjaga kesihatan dan tanggungjawab kita untuk membendung dan memerangi wabak Covid-19, seperti kata Ketua Pengarah Kesihatan Malaysia, Tan Sri Dr. Noor Hisham Abdullah, kita masih belum menang.  Oleh itu bersama… kita jaga kita”,

EJEN ALI The Movie mengisahkan tentang Ali, budak berusia 12 tahun yang telah direkrut menjadi perisik bagi sebuah agensi perisikan, dikenali sebagai Meta Advance Tactical Agency (MATA) yang berperanan untuk melindungi kota futuristik Cyberaya daripada ancaman luar. Konflik mula timbul apabila Ali mendapat tahu bahawa dia bukanlah satu-satunya ejen yang boleh mengawal gajet  istimewa (IRIS – Infinity Retinal Intelligence System). Gajet tersebut telah diubahsuai menjadi IRIS Neo, gajet yang boleh dikawal serta digunakan oleh ejen-ejen lain. Inovasi baru ini dipersoalkan oleh Ali apabila dia merasa terpinggir dan kedudukannya sebagai ejen istimewa MATA tergugat. Pada saat itu, dia didatangi oleh individu misteri yang mendakwa mengetahui akan kisah silamnya. Maka bermulalah pengembaraan baharu EJEN ALI demi membongkar kebenaran walaupun kesetiaannya terhadap MATA bakal teruji.

RM 39.90 | Boleh didapati bermula 9 September 2020

SPMGAMES.COM.MY, TOYS R US, TOKO BUKU UTAMA  (MPH, Popular, dll), LAZADA, SHOPEE dan EJEN ALI Gears di gear.wau.my

Harga promosi RM29.90 untuk tempoh terhad bermula 9-20 September hanya untuk pembeli ditalian

Terdiri dari 6 kad setiap pek(5 kad + 1 kad istimewa)

LAZADA, SHOPEE, 7-11 (akan datang), myNEWS.com (akan datang) dan EJEN ALI Gears di gear.wau.my

Sertai kumpulan Facebook  ejenalimisialliance untuk mengetahui lebih lanjut tentang cara permainan ini dengan melayari laman sesawang https://www.facebook.com/groups/ejenalimisialliance/

Toko Buku Utama (MPH, Popular, etc), Toko Buku Tempatan (Syarikat Muda Osman, dan sebagainya) LAZADA, SHOPEE dan EJEN ALI Gears di gear.wau.my

Komik lukisan tangan mengenai misi-misi mini EJEN ALI.


Musim Kedua “The Penthouse” Bakal Menampikan Cameo Lee Si Eon, Bada (S.E.S), Jun Jin (Shinhwa), Ryu Yi Seo Dan Banyak Lagi

Musim kedua The Penthouse bakal menampilkan barisan cameo yang menarik!

Drama hit SBS itu kini bersiap-sedia untuk tayangan perdana musim keduanya akhir bulan ini, dan para produser telah menambah keterujaan dengan mendedahkan bahawa musim yang akan datang akan menampilkan banyak penampilan cameo yang terdiri daripada pelbagai bintang.

Penyanyi dan pengacara TV popular Bada akan menyertai rakannya dari kumpulan S.E.S, Eugene dalam penampilan TV drama pertamanya dengan membuat penampilan istimewa dalam musim kedua akan datang.

Aktor Lee Si Eon turut membuat penampilan istimewa dalam apa yang digambarkan sebagai peranan kecil tetapi akan meninggalkan kesan yang besar.

Selain itu juga, musim kedua akan menampilkan cameo dari pasangan suami isteri, Jun Jin dari kumpulan Shinhwa dan isterinya Ryu Yi Seo. Kedua-dua mereka akan memainkan peranan sebagai pasangan yang menghadiri parti untuk pasangan yang sudah berkahwin.

Sebelum ini telah dilaporkan bahawa Lee Sang Woo akan menyertai isterinya, Kim So Yeon untuk muncul sebagai cameo dalam The Penthouse. Sementara itu, Ahn Yun Hong disahkan menyertai barisan pelakon The Penthouse musim kedua dengan membawa watak baru.

Lee Sang Woo akan menyertai isterinya

The Penthouse ditetapkan di apartment penthouse 100 tingkat yang mewah, dan musim pertama menampilkan tiga pelakon wanita sebagai watak utama: “ratu” penthouse Shim Soo Ryeon (Lee Ji Ah), “prima donna” Cheon Seo Jin (Kim So Yeon) yang tidak akan berhenti untuk mendapatkan apa yang dia mahukan, dan Oh Yoon Hee (Eugene) yang akan melakukan apa sahaja untuk memasuki dunia masyarakat tinggi.

Musim kedua The Penthouse akan ditayangkan pada 19 Februari. Saksikan teaser disini.


Joker Telah Memulakan Kempen Oscar – Mampukah Joaquin Phoenix Merangkul Anugerah Pelakon Lelaki Terbaik?

Joker baru-baru ini telah melepasi Deadpool 2 untuk menjadi filem ‘r-rated’ yang mendapat kutipan tertinggi sepanjang zaman, dan kini studio Warner Bros. mula mengalihkan perhatian kepada Anugerah Academy pula.

Pihak studio berharap filem Joker mendapat pengiktirafan Oscar dalam beberapa kategori utama, termasuklah pencalonan Pelakon Lelaki Terbaik untuk bintang mereka, Joaquin Phoenix. Untuk itu, mereka secara rasminya telah memulakan kempen Oscar, dan anda boleh melihat dua poster kempen dibawah.

Berdasarkan pengiktirafan dan pujian yang diterima Phoenix, peluang untuk pelakon tersebut tercalon dalam kategori yang dipertandingkan nampak cerah. Selain itu juga, pihak studio dilihat turut berkempen agar Joker tercalon dalam kategori utama seperti “Best Pictures, Best Costume Design” dan “Best Sound Editing”.

Kepada peminat-peminat filem DC khususnya Joker, adakah anda rasa Joaquin Phoenix mampu merangkul Anugerah Academy pertamanya selepas dia memberikan satu bentuk lakonan yang sangat mantap? kongsikan pendapat anda.


Pawagam Dibenarkan Beroperasi 1 Julai Ini.

Selepas hampir tiga bulan ditutup disebabkan Perintah Kawalan Pergerakan, akhir sektor pawagam dibenarkan kembali menjalankan operasi dengan mematuhi prosedur operasi standard (SOP) ketat yang ditetapkan Majlis Keselamatan Negara.

Aktiviti lain yang turut dibenarkan kembali beroperasi adalah teater dan acara secara langsung.

Menteri Kanan (Keselamatan) Datuk Seri Ismail Sabri Yaakob dilaporkan berkata, SOP mestilah ketat dari segi kawalan kemasukan dengan kapasiti masih kekal 250 orang dengan pemeriksaan suhu badan.

Sementara itu, dua pemilik rangkaian pawagam di Malaysia, Golden Screen Cinemas (GSC) dan TGV Cinemas aku dengan SOP dikenakan kerajaan apabila beroperasi kelak. Malah mereka juga turut  menyambut baik dan lega kelulusan yang diberikan pihak kerajaan.

Ketua Pegawai Eksekutif, Golden Screen Cinemas (GSC), Koh Mei Lee berkata, keputusan kerajaan itu memberi kelegaan kepada syarikat.

“Kami masih menanti SOP rasmi supaya dapat membuat persediaan sebelum pawagam dibuka.

“Pastinya kami sangat teruja dan tidak sabar menyambut kedatangan pelanggan untuk menikmati pengalaman menonton wayang melalui paparan skrin besar.

“Kami percaya, selepas tiga bulan menonton filem melalui penstriman, kaki wayang tentunya sudah tidak sabar ‘menghadiahkan’ diri mereka dengan keasyikan menonton filem kegemaran di mana nikmatnya hanya boleh diperoleh di pawagam,” – ujarnya kepada BH Online

Ketua Pegawai Eksekutif, TGV Cinemas, Yeoh Oon Lai pula berkata, pihaknya akur dengan jumlah 250 penonton ditetapkan kerajaan biarpun kapasiti premis antara 100 hingga 300 orang.

“Kami perlu patuh peraturan demi keselamatan dan keselesaan pengunjung. Biarpun terpaksa menanggung sedikit kerugian tetapi keselamatan penonton tidak boleh diabaikan.

“TGV Cinemas masih menantikan SOP rasmi. Bagaimanapun, kami sudah pun menyenaraikan beberapa panduan yang akan dilaksanakan.

“Antaranya meletakkan losyen sanitasi di seluruh pawagam, membuat pemeriksaan suhu badan di tempat tiket masuk, mengamalkan penjarakan sosial di tempat belian tiket dan makanan termasuk tandas.

“Kami juga menyusun tempat duduk yang unik di mana kami akan menjarakkan tempat duduk penonton,” katanya sambil menambah rutin pembersihan lebih kerap di bahagian premis yang sering disentuh pelanggan akan dilakukan.

Yeoh berkata, pekerja juga dikehendaki membuat pemeriksaan suhu dua kali sehari dan sentiasa memakai alat sanitasi dan pelitup muka.


A Star is Born Trailer Telah Dilancarkan

Bradley Cooper dan Lady Gaga mengejar cinta, impian, musik dalam trailer terbaru filem terbitan Warner Bros. Pictures berjudul A Star Is Born. Anda boleh tonton trailer tersebut dibawah.

Bintang terkenal, Bradley Cooper bersama-sama Lady Gaga (sebagai Stefani Germanotta) menjadi teraju utama untuk filem romantik drama ini. Selain itu juga, ia menyaksikan filem sulung Bradley Cooper sebagai pengarah.

A Star is Born mengisahkan tentang seorang ahli musik Jackson Maine (lakonan Bradley Cooper) yang telah bertemu dan bercinta dengan seorang artis yang sedang bergelut dengan kariernya, Ally (lakonan Lady Gaga). Ally telah berputus asa untuk menjadi seorang penyanyi, namun kemunculan Jackson telah memberi harapan kepadanya. Bagaimanapun perhubungan mereka tergugat apabila Jackson menghadapi masalah dalam dirinya.

Filem ini turut dibintangi Andrew Silverstein, Dave Chappelle dan Sam Elliot

A Star is Born dijangka akan menemui penonton pada 5 Oktober 2018


Featurette Fantastic Beasts: The Crimes of Grindelwald Membawa Penonton Kembali Ke Hogwarts

Bagi merancakkan tayangan filem sekuel Fantastic Beasts: The Crimes of Grindelwald, Studios Warner Bros. telah melancarkan featurette filem tersebut yang memaparkan beberapa klip video belakang tabir terbaru. Anda boleh tontonnya di pemain video dibawah.

Selepas ahli sihir gelap Gellert Grinderwald ditangkap oleh MACUSA (Magical Congress of the United States of America) dipenghujung tayangan filem pertama. Newt Scamander telah pergi menyelamatkannya dan Grindelwald kemudiannya mula mengumpul pengikutnya untuk meneruskan agendanya, memastikan golongan biasa diperintah oleh ahli sihir ‘pure-blood’.

Fantastic Beasts: The Crimes of Grindelwald merupakan filem kedua dari 5 siri penggembaraan terbaru dari dunia magik J.K. Rowling. Diarahkan oleh David Yates dan lakonlayar oleh J.K Rowling, ianya dibintangi oleh Eddie Redmayne Katherine Waterston, Dan Fogler, Alison Sudol, dan Ezra Miller. Mereka turut disertai pelakon Claudia Kim, Zoe Kravitz, Callum Turner,  bersama-sama Jude Law sebagai Dumbledore dan Johnny Depp sebagai Grindelwald.

Filem fantasi penggembaraan ini bakal menemui penonton pada 16 November 2018


Ryan Reynolds Pergi Ke Masa Lampau Dalam Teaser Trailer “The Adam Project”

Netflix telah melancarkan teaser trailer rasmi untuk filem sci-fi The Adam Project, yang memberikan pandangan pertama kepada penonton filem terbaru lakonan Ryan Reynolds.

Anda boleh tonton teaser trailer tersebut dibawah.

The Adam Project merupakan filem sains fiksyen thriller komedi mengenai Adam yang pergi ke masa lampau untuk membantu dirinya sendiri yang berusia 13 tahun. Mereka berdua perlu mencari ayah mereka dalam usaha membetulkan kembali keadaan demi menyelamatkan masa hadapan.

Mark Ruffalo akan memainkan peranan sebagai ayah Reynolds, seorang ahli fizik yang bijak, manakala pelakon Catherine Keener menjadi antagonis utama yang cuba mencuri teknologi yang cukup berkuasa dari karakter lakonan Ruffalo. Walker Scobell membawa watak adam versi muda, Alex Mallari, Jr. sebagai orang kanan antagonis dan Zoe Saldana.

Skrip ditulis oleh Jonathan Tropper dan David Ellison. Reynolds dan Levi turut berkhidmat sebagai penerbit menerusi syarikat penerbitan mereka iaitu Maximum Effort dan 12 Lap Entertainment. David Ellison, Dan Goldberg dan Don Granger menjadi penerbit bagi pihak Skydance.


6 Action Movies to Get You Out of Your Rut

If you’ve been feeling restless and anxious over the inactivity that comes with social distancing and lockdown restrictions, you’re not alone.

For days when you feel overwhelmed by the dull monotony of life in lockdown, escape into these action-packed, edge-of-your-seat flicks to kickstart your adrenaline!

Korea’s first sci-fi blockbuster to be set in outer space, Space Sweepers is an epic VFX spectacle topped off with jaw-dropping space battles and a delightful cast that will both tickle and warm your heart.

Set in a dystopian 2092, Song Joong-ki stars as genius pilot Tae-ho, who is a crew member aboard Victory, a space junk collector ship commanded by the mysterious Captain Jang (Kim Tae-ri). Alongside spaceship engineer Tiger Park (Jin Seon-kyu) and reprogrammed military robot Bubs (Yoo Hae-jin), the dysfunctional group spend their days salvaging and battling other spaceships for space debris in exchange for money.

Though desensitised to the cutthroat nature of their jobs, the crew find themselves faced with a moral dilemma when they stumble upon an adorable humanoid who may hold the fate of the universe in her tiny little hands.

OUTSIDE THE WIRE, Anthony Mackie as Leo, Damson Idris as Harp, in OUTSIDE THE WIRE. Cr. Jonathan Prime/NETFLIX © 2020

In another life in a not-so-far future, Anthony Mackie is part of a super-soldier programme in the year 2036.

As punishment for disobeying a direct order during a peacekeeping operation, drone pilot 1st Lt. Harp (Damson Idris) is sent into a deadly militarised zone in Ukraine, where he is assigned to Captain Leo (Anthony Mackie), a highly advanced android super-soldier masquerading as a human officer. Their mission? To locate a doomsday device before terrorist Victor Koval (Pilou Asbæk) gets his hands on it.

“6 UNDERGROUND” (2019) – Pictured: Adria Arjona (“Five”), Ryan Reynolds (“One”), Corey Hawkins (“Seven”)Photo by: Christian Black/Netflix

Meet a new kind of action hero.

Meet a new kind of action hero.

After witnessing the horrors of a brutal regime, an enigmatic tech billionaire (Ryan Reynolds) fakes his death and made it his life’s mission to take down terrorists and criminals that governments of the world would not touch. Along with a team of anonymous vigilantes who are untraceable and totally off the grid, these individuals – known only by their code number – embark on a bold and bloody mission to take down a brutal dictator.

Tyler Rake (Chris Hemsworth), a fearless black market mercenary finds himself embroiled in the murky underworld of weapons dealers and drug traffickers when he is recruited to rescue the kidnapped son of an incarcerated drug lord.

The rescue mission soon becomes a deadly race to survive when the young boy ends up becoming a pawn in the war between notorious drug lords, putting both Rake and the boy’s lives in further danger.

How far would you go to avenge the death of your puppy?

Keanu Reeves unleashes hell on the Russian mob as the legendary Bogeyman in the first instalment of the now-iconic film series, seeking revenge from the men who took away his recently-deceased wife’s final gift to him.

And it looks like a peaceful retirement will never be in the cards for the former assassin, as his story continues in John Wick 2.

An elite team of commandos finds themselves battling for their lives when a stealth mission to take down Tama (Ray Sahetapy), a brutal crime lord goes awry. With every criminal in the high-rise apartment block going after their heads, rookie officer Rama (Iko Uwais) must rise to the occasion and lead his remaining team on ultraviolent charge through the building to complete – and survive – the mission.

The critically acclaimed Indonesian film also made way for a sequel, The Raid 2. Catch these action-packed movies and more on Netflix!

Netflix is the world’s leading streaming entertainment service with 204 million paid memberships in over 190 countries enjoying TV series, documentaries and feature films across a wide variety of genres and languages. Members can watch as much as they want, anytime, anywhere, on any internet-connected screen. Members can play, pause and resume watching, all without adverts or commitments.


Warner Bros. Rancang Filem “Harry Potter and the Cursed Child”?

Hujung Januari yang lalu, media hiburan antarabangsa mendakwa HBO Max sedang membangunkan siri ‘live-action’ “Harry Potter”. Bagaimanapun, laporan media itu disangkal jurucakap studio yang menyatakan, ““Tiada siri Harry Potter sedang dibangunkan di studio atau di platform streaming”.

Kini, timbul satu lagi khabar angin yang mengatakan Warner Bros. bukan sahaja merancang siri ‘live-action’ “Harry Potter”, tetapi turut membangunkan sebuah filem sekuel terbaru!.

Ketika bercakap di Persidangan Teknologi, Media & Telekomunikasi Morgan Stanley, Ketua Pegawai Eksekutif WarnerMedia Jason Kilar mendedahkan perancangan misteri diantara Warner Bros. dan J.K. Rowling.

“Ada perkara kecil yang disebut Harry Potter, yang merupakan salah satu francais yang paling disukai. Dan kami sangat berterima kasih kerana dapat bekerjasama dengan J.K. Rowling dan jadi saya berpendapat, di sana juga ada banyak keseronokan dan potensi” – menurut Kilar yang dipetik dari The Hollywood Reporter.

Kilar tidak mendedahkan dengan lebih lanjut mengenai perancangan mereka, tetapi spekulasi terbaru menunjukkan bahawa Warner Bros ingin memperluaskan francais filem terkenal itu dengan meletakkan siri TV ‘live-action’ Harry Potter dalam pembangunan awal di HBO Max.

Dan untuk filem, terdapat kemungkinan Warner Bros. sedang berbincang untuk membangunkan plot terbaru yang berdasarkan pementasan teater “Harry Potter and the Cursed Child“.

Spekulasi mengenai sekuel “Harry Potter” – yang haknya dikawal Warner Bros. bersama pencipta J.K. Rowling – muncul selepas Kilar bercakap mengenai sumber kreatif yang luas dimana ia boleh digunakan Warner Bros. dalam mengembangkan dunia ‘Wizarding World’.


ULANG TAHUN OH!K KE-6 DENGAN ‘KINGS AND QUEENS (PEMINAT TERBESAR MALAYSIA) K-DRAMA!

Satu sambutan sinematik dijadualkan menggegarkan layar skrin bulan ini apabila Oh!K (Astro Ch 394) menyambut ulang tahun ke-6 bersama peminat setia K-drama (K-drama royalty) di Malaysia!

Istimewa Untuk ‘Kings and Queens K-Drama’

Oh!K memberi tribute kepada yang bukan konvensional, di mana kecantikan tersembunyi bawah permukaan dan situasi yang membawa kepada asmara yang tidak dijangka. Bermula 10 Oktober dalam She Was Pretty, realiti berubah buat sepasang kawan sejak zaman kanak-kanak. Sementelah Sung-joon seorang yang pemalu, selalu bergantung kepada Hye-jin yang cantik dan popular untuk menyelamatkan dirinya daripada situasi-situasi janggal, sebagai orang dewasa, menjadi gilirannya untuk membalas jasa cinta pertamanya kini sebagai seorang lelaki kacak.

Disebabkan dedikasi melampau dirinya terhadap dunia sukan, seorang wanita tidak mempunyai masa untuk perihal cinta… sehinggalah dia bertemu dengan seorang lelaki bernama Joon-hyung dalam Weightlifting Fairy, sementara itu, dalam My Dear Youth – Coffee Prince mengumpulkan semua barisan pelakon asalnya dari karya popular 2009 itu. Rancangan istimewa ini akan menyaksikan semarak api cinta antara Eun-Chan dan Han-gyeol sekali lagi!

My Dear Youth – Coffee Prince

My Dear Youth – Coffee Prince

Tayangan Perdana Baharu Hari Minggu Khas

Hari minggu membawa penonton kepada untaian hiburan siaran baharu yang penuh dengan pusingan plot yang kelainan yang tidak dijangka. Dalam Kairos, yang mula ditayangkan buat kali pertama pada 7 Oktober, kehidupan seorang lelaki berkerjaya, Kim Seo-jin musnah apabila anak perempuannya menjadi mangsa penculikan. Ingin kembali ke kehidupan asalnya yang indah, dia mendapatkan solusi ‘luar biasa’ – kembali kepada kehidupan lepasnya.

Untuk perspektif berlainan tentang cinta, Bad Love, debut pada 16 Oktober, menceritakan tentang lima orang lelaki dan wanita yang tidak dapat menikmati percintaan mereka dalam perkahwinan. Ikatan antara mereka adalah satu hal yang tidak disengajakan dan kasih sayang mereka kurang dipersetujui oleh masyarakat.

Para peminat juga boleh menonton idola-idola mereka keluar daripada zon selesa mereka dalam 2020 Idol Star Athletics Championships bermula 2 Oktober. Tanpa skrip, solekan dan trailer yang menyenangkan, para selebriti berpanas dan diduga dengan pelbagai cabaran fizikal.

Raikan dengan Oh!K: Pertandingan Sosial Media

Bermula 1 hingga 25 Oktober, calonkan ‘Kings or Queens’ k-drama hidup anda (atau anda sendiri!) menerusi https://www.facebook.com/OhkTVAsia/. Beritahu Oh!K mengapa rakan anda atau diri anda sendiri layak diangkat sebagai ‘Kings or Queens K-drama’ dan berpeluang memenangi pakej eksklusif drama Korea yang mengandungi baju hoodie dan tumbler menarik, dan baucar gaya hidup bertema Korea.

She Was Pretty
Setiap Sabtu jam 6pm bermula 10 hingga 31 Oktober

Sebagai kanak-kanak, Hye-jin yang jelita sering menyelamatkan Sung-joon, seorang lelaki yang pemalu dan tidak menarik berdepan situasi janggal. Bertahun-tahun kemudian, keadaan berubah apabila Sung-Joon yang sudah tampan kembali untuk mendapatkan semula cinta pertamanya.. Dibintangi Hwang Jung-Eum, Park Seo-Jun dan Choi Si-Won.

Weightlifting Fairy
Setiap Ahad jam 6pm bermula 11 Oktober hingga 1 November

Bok-ju, sorang atlet angkat berat terlalu obses dengan dunia sukannya sehingga tidak pernah terfikir akan hal cinta. Tanpa diduga, cinta datang apabila dia bertemu dengan atlet renang, Joon-hyung. Dibintangi Lee Sung-Kyung dan Nam Joo-Hyuk.

My Dear Youth – Coffee Prince (TAYANGAN PERDANA DALAM TEMPOH 24 JAM WAKTU KOREA)
Episod perdana pada Jumaat, 25 September pukul 9pm dan encore episod perdana pada Jumaat, 2 Oktober pukul 7.50pm; dua episod berikutnya pada Jumaat, 2 Oktober dan Isnin, 5 Oktober

Daripada karya popular kegemaran ramai tahun 2009, para peminat berpeluang menonton Eun-Chan, Han-gyeol dan barisan pelakon asal disatukan semula untuk momen-momen emosional dan mendebarkan. Dibintangi Gong-Yoo, Yoon Eun-Hye, Kim Jae-Wook, Lee Sun-Kyun, Chae Jung-An dan Kim Dong-Wook.

Kairos (TAYANGAN PERDANA DALAM TEMPOH 24 JAM WAKTU KOREA)
Tayangan Perdana pada Selasa 27 Oktober,  Setiap Selasa dan Rabu jam 7.40pm

Im Seo-jin merupakan eksekutif termuda di syarikatnya. Kehidupannya yang sempurna dan keluarga bahagianya musnah apabila anak perempuannya diculik. Ingin merubah masa silamnya, dia mencuba untuk pulang ke masa lalunya. Dibintangi Shin Sung-Rok, Lee Se-Young, Ahn Bo-Hyun dan Nam Gyu-Ri.

Bad Love (DRAMA BAHARU)
Tayangan Perdana pada Jumaat, 16 Oktober, Selasa hingga Jumaat jam 9pm

Satu kemalangan mengubah kehidupan lima lelaki dan wanita. Tidak seperti kebiasaan, kisah cinta yang menyenangkan, cinta mereka adalah sebaliknya. Bagaimanapun, walau berdepan tekanan, mereka sendiri tidak mampu menghalangnya. Dibintangi Shin Go-Eun, Lee Sun-Ho, Oh Seung-A, Yoon Jong-Hwa dan Jeon Seung-Bin.

2020 Idol Star Athletics Championships
Tayangan Perdana pada Jumaat, 2 Oktober, setiap Jumaat jam 5.05pm

Program ini menyaksikan bintang-bintang kegemaran ramai bertanding antara satu sama lain dalam pelbagai aktiviti, berpeluh seraya melibatkan diri dalam siri pertandingan.


Jon Bernthal Akan Kembali Sebagai The Punisher

Seperti rancangan Marvel Netflix yang lain, The Punisher juga menerima nasib yang sama apabila dibatalkan oleh Netflix pada Februari yang lalu. Pembatalan rancangan tersebut telah mengejutkan peminat-peminat Marvel TV kerana merasakan rancangan The Punisher patut diteruskan.

Bagi pelakon Jon Bernthal, dia tidak mampu berbuat apa-apa selepas mengentahui rancangan yang dibintanginya itu akan dibatalkan oleh Netflix.

Melihat betapa popularnya rancangan The Punisher dan lakonan Bernthal sebagai Frank Castle, peminat kini berharap karakter anti hero itu dapat membuat kemunculan dalam Marvel Cinematic Universe (MCU).

Kini laporan terbaru dari laman We Got This Covered mungkin akan mengembirakan peminat-peminat Marvel TV. Seperti Krysten Ritter dan Charlie Cox yang dikhabarkan akan kembali sebagai Jessica Jones dan Charlie Cox a.k.a Daredevil, Jon Bernthal dilaporkan akan turut meneruskan wataknya sebagai Frank Castle a.k.a The Punisher, dan akan membuat kemunculan dalam MCU.

Cuma buat masa ini, tidak diketahui bagaimana Castle akan diperkenalkan, sama ada dalam rancangan televisyen atau terus ke layar perak.

Peminat mungkin terpaksa menunggu sehingga tahun hadapan untuk mengentahui apa perancangan Marvel Studios terhadap karakter-karakter Marvel Netflix memandangkan perjanjian diantaran Marvel TV dan Netflix akan berakhir pada tahun hadapan. Marvel Studios juga telahpun mengambilalih pengurusan Marvel TV, dan diharapkan dengan pengambilalihan itu, beberapa karakter popular dapat diserap masuk ke MCU.

Jadi kepada para peminat, adakah anda tidak sabar untuk melihat The Punisher beraksi di MCU? kongsikan pendapat anda.


Lance Reddick & Ian McShane Kembali Bersatu Dengan Keanu Reeves Dalam “John Wick: Chapter 4”

Dua pelakon utama John Wick akan kembali dalam filem keempat.

Menurut Deadline, pelakon Lance Reddick dan Ian McShane akan meneruskan peranan masing-masing sebagai Pramutamu Continental Hotel, Charon dan pengurus Continental Hotel cawangan New York, Winston dalam filem akan datang John Wick: Chapter 4. Penglibatan kedua-dua pelakon itu sudah dijangka memandangkan mereka berdua adalah pelakon tetap filem tersebut.

“Saya sangat gembira menyambut Ian McShane kembali ke John Wick: Chapter 4“ kata pengarah Chad Stahelski dalam satu kenyataan. “Dia bukan hanya pelakon yang luar biasa tetapi juga kolaborator yang sangat diperlukan yang telah membantu menentukan dunia John Wick.”

Ansuran keempat akan menyaksikan kepulangan Keanu Reeves sebagai pembunuhan yang sukar untuk dikalahkan. Kali terakhir wataknya dilihat adalah semasa di melarikan diri dan mengalami kecederaan parah selepas di dikhianati Winston lakonan Ian McShane.

Chad Stahelski kembali sebagai pengarah manakala lakon layar ditulis oleh Shay Hatten dan Michael Finch, yang mengambil alih francais dari pencipta John Wick, Derek Kolstad.

Menyertai Reeves adalah bintang pop Jepun-British Rina Sawayaman, Shamier Anderson (Awake), Bill Skarsgard (IT), Hiroyuki Sanada (Mortal Kombat) dan Donnie Yen (IP Man), yang dilaporkan bakal membawa watak rakan lama kepada John Wick.

John Wick: Chapter 4 diterbitkan oleh Basil Iwanyk, Erica Lee dan Stahelski, dengan Reeves dan Louise Rosner akan bertindak sebagai penerbit eksekutif. Penggambaran telahpun bermula dan akan berlangsung di Perancis, Jerman dan Jepun. Filem terbaru ini dijadualkan tayangan pada 27 Mei 2022.


Netflix Lancar Trailer Rasmi MOSUL Terbitan Russo Brothers

Netflix telah melancarkan trailer rasmi berserta poster terbaru Mosul terbitan Russo Brothers! Filem aksi terbaru ini akan menemui penonton pada 26 November 2020, eksklusif di Netflix.

Anda boleh saksikan trailer dan poster dibawah.

Mosul ditulis dan diarahkan oleh Matthew Michael Carnahan (World War Z, 21 Briges) dan diilhamkan dari artikel New Yorker, “The Desperate Battle to Destroy Isis,” tulisan Luke Mogelson.

Filem ini menceritakan kisah benar sekumpulan lelaki Iraq yang bangkit menentang ISIS ketika kumpulan pengganas itu mengambil alih kota dan keluarga mereka. Ia akan memberi fokus pada pasukan Nineveh SWAT, sebuah unit polis yang melancarkan perang gerila terhadap kumpulan pengganas dalam perjuangan terdesak untuk menyelamatkan kota mereka.

Barisan pelakon terdiri daripada Suhail Dabbach (The Hurt Locker), Adam Bessa (Extraction) dan Is’Haq Elias. Russo Brothers menjadi penerbit bersama-sama Mike Larocca serta The New Yorker Studios (Only the Brave).

Mosul merupakan kerjasama terbaru diantara Russo Brothers dan plaform streaming Netflix. Mereka sebelum ini telah berkerjasama dalam filem Extraction lakonan Chris Hermsworth, yang mana filem aksi tersebut telah mendapat jumlah tonton tertinggi dalam sejarah Netflix.


“Alice in Borderland” Musim 2 Membangkitkan Keterujaan Peminat Dengan Teaser Pertama!

Alice in Borderland akhirnya akan kembali dengan musim baharu selepas penamat yang tergantung pada musim pertama.

Netflix membangkitkan semula keterujaan peminat yang tidak sabar melihat ansuran kedua siri popular itu dengan trailer pertama yang mengusik peminat tentang permainan maut yang seterusnya!

Mengambil siri manga permainan maut karya Haro Aso, dengan pengarah adaptasi aksi langsung terkenal Shunsuke Sato sebagai peneraju, Alice in Borderland mendapat sambutan yang cukup hebat di kalangan peminat pada tahun 2020 tetapi meninggalkan mereka dengan persoalan yang cukup besar.

Mujur, peminat tidak perlu menanti terlalu lama untuk melihat sambugannya selepas Netflix dengan segera mengesahkan perancangan musim seterusnya.

Alice in Borderland Musim 2 akan kembali mendapat perhatian di Netflix apabila ia dijangka ditayangkan pada Disember tahun ini. Buat masa ini, tiada tarikh tayangan tepat, malah jumlah episod untuk musim baharu masih belum diketahui.

Tetapi, berdasarkan trailer, peminat akan melihat lebih banyak permainan baharu dan misteri yang bakal ditempui Arisu dan Usagi. Nampaknya, dua watak kegemaran kita akan berhadapan jalan yang lebih sukar dari sebelumnya. Anda boleh tonton trailer Alice in Borderland Musim 2 dibawah:

Pelakon yang kembali untuk Musim 2 termasuklah Kento Yamazaki, Tao Tsuchiya, Riisa Naka, Keita Machida, Sho Aoyagi, Nijiro Murakami, Dori Sakurada, Yuki Morinaga, Aya Asahina, and Ayaka Miyoshi.

Mereka akan disertai pendatang baru seperti Yuri Tsunematsu, Hayato Isomura, Tomohisa Yamashita, Honami Sato, Kai Inowaki, and Katsuya Maiguma. Musim baharu dijangka akan menyambung kisah dari separuh kedua siri manga asal karya Haro Aso, dan Shunsuke Sato juga dijangkakan kembali untuk musim baharu.

Apa pendapat anda tentang pandangan pertama musim baharu Alice in Borderland?


Jordan Vogt-Roberts Berikan Perkembangan Terbaru Filem Metal Gear Solid

Permainan video ciptaan Hideo Kojima, Metal Gear Solid pernah dikhabarkan bakal diangkat ke layar perak, namun setelah beberapa tahun tiada perkembangan terbaru mengenai filem adaptasi permainan video itu. Kini selepas beberapa lama, pengarah Jordan Vogt-Roberts (Kong: Skull Island) memberikan perkembangan terbaru filem tersebut.

Menurut perkongsian Vogt-Roberts dilaman Twitter miliknya, dia bersama barisan kreatifnya telah menghasilkan draf terbaru filem Metal Gear Solid, dan berharap dapat mencari pelakon yang sesuai untuk filemnya itu. Namun pengarah tersebut tidak dapat mendedahkan dengan lebih lanjut mengenai projek filem itu.

BONUS IF YOU MADE IT TO THE END: I’m sorry can’t update you on the MGS film more regularly… but:
-We just turned in a new draft. It’s full Kojima-quirk and full Military surrealism. I won’t say more 🤫-I’m hoping to meet a specific actor very soon 🙂-Let’s make this movie! pic.twitter.com/0Qj5XGTbkQ
— (((Jordan Vogt-Roberts))) (@VogtRoberts) December 3, 2019

Vogt-Roberts telah mengusahkan projek Metal Gear Solid sejak 5 tahun yang lalu dan skrip yang ditulis oleh Derek Connolly (Jurassic World) telah diserahkan kepada pihak studio pada Julai 2018 serta mensasarkan klasifikasi filem ‘R-rated’ dan mengekalkan visi Kojima.

Sebelum ini, pengarah berusia 35 tahun itu telah menyatakan minat untuk memberikan watak utama Solid Snake kepada Oscar Isaac.

Metal Gear Solid merupakan permainan video penyamaran yang dicipta oleh Hideo Kojima pada tahun 1998. Filem ‘single player’ itu membawa pemain mengawal Solid Snake untuk menyusup masuk fasiliti senjata nuklear dan menyelamatkan tebusan serta menghalang penganas dari melancarkan serangan nuklear.

Filem adaptasi ini akan diterbitkan Avi Arad (Spider-Man) dan anaknya Ari Arad


Nicolas Cage Menentang Jaguar Dalam Trailer Filem Primal, Tayangan November Ini

TGV Pictures bakal membawakan kepada anda sebuah filem aksi berjudul Primal lakonan Nicolas Cage, yang memaparkan pertarungan hebat diantara watak utama dengan pemangsa yang menakutkan.

Primal berkisarkan tentang Frank Walsh (Nicolas Cage), merupakan seorang pemburu dan pengumpul haiwan² eksotik untuk zoo. Satu hari, dia akhirnya dapat memiliki haiwan yang diidamkannya iaitu seekor jaguar putih yang jarang ditemui. Malang bagi Frank, kapal yang dinaikinya dan membawa jaguar tersebut turut dinaiki pembunuh upahan ahli politik, Richard Loffler (Kevin Durand), dimana Richard telah melepaskan jaguar tersebut di dalam kapal dan mencetuskan huru-hara.

Filem Nick Powell ini turut dibintangi Famke Janssen, yang akan memainkan peranan sebagai Dr. Ellen Taylor serta beberapa pelakon lain.

Primal akan menemui penonton tempatan mulai 14 November ini.


Alien: Covenant, Sekuel Kedua Dalam Siri Prekuel Alien

Setelah Scott Ridley meninggalkan filem Prometheus dengan pelbagai persoalan terhadap penonton, kini beliau kembali lagi dengan filem sekuel Prometheus, iaitu Alien: Convenant yang akan ditayangkan pada 19 Mei 2017 akan datang.

Alien: Covenant adalah filem kedua dalam siri prekuel filem Alien dan juga filem keenam dalam keseluruhan frainchais siri filem Alien. Tiga daripada enam siri Alien tersebut diarahkan oleh Scott Ridley.

Filem ini telah memulakan pengambaran pada Januari 2016 yang lalu dengan beberapa nama yang familiar dalam filem Prometheus seperti  Michael Fassbender, Noomi Rapace dan Guy Pearce kembali membawa watak-watak mereka dalam siri sekuel ini.

Manakala beberapa muka baru untuk filem ini ialah Katherine Waterston, Billy Crudup, Danny McBride, Demian Bichir dan James Franco. Mereka telah selesai pengambaran mereka pada Julai 2016 dan yang terbaru mereka telah melancarkan trailer pertama filem ini.

Dalam filem Prometheus sebelum ini, krew Prometheus telah mengembara ke angkasa lepas untuk mencari asal usul manusia, namun ekspedisi mereka bertukar menjadi malapetaka apabila terpaksa bertarung dengan makhluk asing dan menghalang makhluk asing tersebut terbang ke bumi dan memusnakan hidupan di planet tersebut.

Menurut pengarah filem Alien: Covenant Scott Ridley, sekuel kali ini akan menunjukan destinasi yang dituju oleh salah seorang watak dalam filem sebelum ini iaitu Shaw. Diakhir filem Prometheus ada menunjukan Shaw telah memandu kapal angkasa makhluk asing dan menujuk ke planet asal mahkluk tersebut untuk mencari sebab mengapa makhluk tersebut mahu membunuh manusia di bumi.

Timeline Alien: Covenant dihasilkan selepas 10 tahun insiden yang berlaku terhadap krew Prometheus dan menurut pengarah filem, segala persoalan yang timbul dalam filem sebelum ini akan terjawab dalam sekuel akan datang.

Filem ini bakal mengisahkan krew kapal Covenant terdampar disebuah planet yang begitu merbahaya dan ganas. Disana mereka telah menemui android yang dikenali sebagai David (lakonan Michael Fassbender), salah seorang mangsa krew ekspedisi Prometheus yang terselamat.

Alien: Covenant akan menemui penonton pada 19 Mei 2017 akan datang.


Review Filem: Manap Karaoke (2020)

Tidak dinafikan, Mamat Khalid merupakan antara pengarah tempatan yang paling kreatif dan seringkali menghasilkan karya yang segar dan menghiburkan penonton. Saya akui yang saya juga merupakan peminat tegar filem-filem arahannya seperti anda semua.

Namun begitu, saya merasakan ada sesuatu yang ‘kurang’ dalam karya-karya terbaru beliau sesuatu yang saya gelarkan ia sebagai.. ‘jiwa’ barangkali? Rock 4: Rockers Never Dai sudah membuktikan bahawa filem tersebut tiada ‘jiwa’ dan tidak diingati sepertimana tiga filem awal dalam francais Rock. Hantu Kak Limah dan 17 Puasa juga begitu, – terasa kosong. Jadi saya mengharapkan Manap Karaoke dapat mengembalikan sentuhan Mamat Khalid, memandangkan filem ini sudah dirancang sejak 2017 lagi.

Manap Karaoke berkisarkan tentang Manap (Joey Daud) yang mendapat idea untuk memulakan perniagaan karaoke bergerak. Dia bersama sahabat baiknya, Wahab B (Sharwani NS) mula mengumpul modal untuk memulakan perniagaan dan akhirnya berjaya. Namun begitu, kejayaan Manap dicemburui Rauf Bogiba (Pekin Ibrahim) dan bermulalah permusuhan diantara mereka berdua.

Secara jujurnya, Manap Karaoke tersangatlah bosan dan membosankan! Hanya ada satu adegan sahaja yang membuatkan saya terhibur, itupun adegan rakan Manap yang tersepit telur pada kerusi, lain daripada itu agak kusam dan membosankan. Komedi yang cuba disampaikan agak ‘try hard’, kehadiran Ropi sebagai En Kamarulzaman gagal memberi impak humor kepada penonton. Dan, yang paling saya tidak gemar adalah babak yang melibatkan karakter Kak B Vavavom lakonan Ziema Din. Nampak biasa, tetapi ia sebenarnya agak keterlaluan untuk sebuah filem yang ditonton seisi keluarga.

Antara faktor yang menyebabkan Manap Karaoke tersangatlah bosan adalah olahan jalan ceritannya, tiada perkembangan dan ‘dragging’. Pengenalan latarbelakang si Manap dan beberapa karakter lain sahaja sudah menjangkau suku durasi filem. Begitu juga dengan perjalanan cerita Manap dari seorang pemuda yang ‘loser’ sehingga menjadi tokey karaoke bergerak, tidak sehebat dan tidak menghiburkan sepertimana penggembaraan Rimba Bara untuk menjadi kumpulan Rock terkenal tanah air dan Man Laksa yang cuba untuk menjadi pengurus anekaragam Kampung Talang terbaik sekaligus meminang Chah.

Permusuhan diantara Manap dan Rauf juga agak cringe jalan ceritannya. Saya tiada masalah mereka bermusuhan disebabkan seorang gadis, tetapi permusuhan mereka tidak kuat, tidak kelakar dan tidak cukup cerita. Rauf muncul hanya selepas sejam filem berjalan, ini bermakna cerita mereka berdua sangat terhad dan tidak memberi kesan yang mendalam pada keseluruhan cerita. Karakter antagonis dilihat seolah-olah seperti tiada hala tuju dan langsung tidak membantu perkembangan cerita. Saya beranggapan, tanpa watak Rauf, Manap Karaoke masih mampu bergerak sendiri dan, mungkin menjadi lebih menghiburkan kerana tidak perlu diserabutkan dengan permusuhan diantara Manap dan Rauf.

Dari segi teknikal dan production value, bagi saya Manap Karaoke tidak ubah seperti filem-filem Mamat Khalid yang lain. Mungkin itu gaya pengarah, dan bagi saya, beliau masih mengekalkan ‘trademark’nya dengan kostum yang unik, penggunaan kesan khas era 90an dan suasana berlatarbelakangkan kampung. Cuma saya agak terkilan kerana Manap Karaoke tidak berlatarbelakangkan zaman 70an sepertimana yang dicanangkan diawal perancangan filem ini.

Sekali lagi, saya dikecewakan dengan produk terbaru Mamat Khalid. Manap Karaoke sebenarnya mampu menjadi filem yang ‘memorable’ kepada penonton kerana ia memiliki ‘premise’ yang segar-bugar dan berkonsepkan dunia karaoke. Tetapi sayang, Manap Karaoke gagal ‘utilize’ kelebihannya. Penulisan jalan cerita yang malas, karakter yang tidak berkembang dan paling mengecewakan, hiburannya yang ‘kosong’, membuatkan saya tidak sabar untuk habiskan filem ini kerana terseksa dengan tahap kebosanan yang melampau.

Al-fatihah kepada Arwah Rab Khalid (Taiko Tai) dan Arwah Man Kadir (Tok Imam).


Peter Stormare ‘Tease’ Sekuel Constantine

Sejak beberapa tahun kebelakangan ini, Keanu Reeves kembali memperoleh statusnya sebagai bintang Hollywod bertaraf A. Kebangkitannya bermula dengan francais John Wick, dan terdapat khabar angin yang melibatkannya dengan filem-filem bertema superhero.

Sudah tentu, Reeves pernah memainkan watak utama dalam filem DC Constantine yang ditayangkan pada 2005, dan sejak akhir-akhir ini kedengaran khabar angin mengenai sekuelnya. Reeves pernah menyatakan hasrat untuk kembali meneruskan watak John Constantine, tetapi Warner Bros. masih berdiam diri mengenai perancangan sekuel.

Sebenarnya, Warner Bros. mempunyai rancangan lain untuk watak tersebut, dan dikhabarkan ia akan menjadi sebahagian dari siri Justice League Dark yang akan diuruskan J.J. Abrams. Namun, perkembangan terbaru ini mungkin membuatkan peminat kembali teruja.

Peter Stormare, yang memainkan watak Lucifer dalam filem Constantine, telah kongsikan gambar berserta kapsyen “sekuel kini dalam pembangunan”. Berita yang sudah tentunya sangat menarik, tetapi tidak banyak butiran yang kita ketahui.

Awal tahun ini, penerbit Akiva Goldsman telah mendedahkan perancangan sekuel Constantine dan mereka yang terlibat dalam filem asal dijangka kembali. Ini bermakna, Reeves dan pengarah Francis Lawrence mungkin kembali dalam projek akan datang.

Perkembangan yang menarik, tetapi sangat sedikit infonya. Diharapkan pihak studio mendedahkan butiran lanjut dalam masa terdekat ini.


“Evil Dead 4” Akan Memulakan Penggambaran Tahun Ini

Penggambaran filem keempat “Evil Dead” akan bermula tahun ini. Pekara tersebut didedahkan sendiri oleh bintangnya, Bruce Campbell.

Aktor itu, yang terkenal dengan peranan ikonik Ash Williams, mendedahkan bahawa dia akan pergi ke New Zealand untuk menjalani penggambaran. Negara Kiwi itu sebelum ini menjadi lokasi penggambaran filem spin-off “Ash vs Evil Dead”.

Campbell bagaimanapun tidak mendedahkan butiran lanjut mengenai filem akan datang.

Pengarah filem seram “The Hole in the Ground”, Lee Cronin diberi tanggungjawab untuk mengarahkan filem keempat ini, manakala Sam Raimi berfungsi sebagai penerbit. Menurut sumber, Cronin dipilih sendiri oleh Raimi untuk menggantikan tempatnya sebagai pengarah.

“Evil Dead” membuat debut pada tahun 1981 dan merupakan sebuah filem seram berbajet rendah arahan Sam Raimi. Ia mengisahkan sekumpulan remaja yang secara tidak sengaja memanggil tentera ‘Deadites’ ketika bercuti di sebuah kabin terpencil.

Kejayaan filem pertama telah mewujudkan dua sekuel iaitu “Evil Dead 2” pada tahun 1987 – di mana ia mengubah Ash Williams menjadi watak ikonik dengan tangan kiri yang kudung, dan filem “Army of Darkness” pada tahun 1992 yang menggunakan unsur-unsur penggembaraan masa, dan mambawa Ash berjuang menentang ‘undead’ pada Zaman Pertengahan.

Ketiga-tiga filem “Evil Dead” diarahkan Sam Raimi, dan kejayaannya turut mewujudkan empayar media seperti permainan video, siri komik, siri televisyen dan juga ‘remake’ filem pada tahun 2013.


Spider-Man: Far From Home Dilaporkan Mampu Meraih Lebih Setengah Billion Dalam Tempoh 10 Hari Tayangan

Filem Spider-Man: Far From Home telahpun memulakan tayangannya di China pada minggu lalu dan kini telah berjaya mengumpul sekurang-kurangnya $110 juta dolar sejak ia ditayangkan.

Berdasarkan dari prestasi baik filem terbaru Marvel itu di pasaran China, penganalisis menjangkakan, pasaran antarabangsa mampu memberi kutipan sekurang-kurang $335 juta dolar menjelang 7 Julai dan diantara $460 juta – $500 juta selepas 10 hari ditayangkan.

Manakala, untuk pasaran domestik Amerika Syarikat, Sony meletakkan sasaran kutipan sebanyak $125 juta dolar pada minggu pertama. Bagaimanapun penganalisis yakin, sekuel berkenaan mampu mengutip $140 juta dolar dalam tempoh 6 hari.

Jika jangkaan penganalisis tepat, tidak mustahil sekuel Spider-Man ini mampu mencatatkan kutipan lebih $1 billion dolar, sekaligus menjadi filem Spider-Man pertama yang mencatatkan kutipan tersebut.

Kepada peminat-peminat filem Marvel, jangan lupa saksikan filem Spider-Man: Far From Home yang akan memulakan tayangannya di Malaysia mulai 2 Julai ini. Anda boleh dapatkan tiket lebih awal di pawagam-pawagam berhampiran.


Jon Favreau Sahkan The Mandalorian Musim Kedua Akan Bersiaran Pada Musim Luruh 2020

Musim pertama The Mandalorian telahpun berakhir 27 Disember yang lalu, namun peminat sudah tidak sabar menantikan musim kedua siri televisyen Star Wars itu. Bagi meraikan keterujaan peminat, Jon Favreau telah kongsikan butiran lanjut mengenai musim kedua The Mandalorian .

Menerusi laman Twitter miliknya, Favreau mengesahkan bahawa musim kedua siri tersebut bakal menemui penonton di Disney+ pada musim luruh 2020.

Season 2 of #TheMandalorian coming Fall 2020 pic.twitter.com/8VQYLDMQ0V
— Jon Favreau (@Jon_Favreau) December 27, 2019

The Mandalorian akan menceritakan tentang seorang pahlawan yang telah muncul dalam dunia Star Wars. Ditetapkan selepas kejatuhan Empire dan sebelum kemunculan First Order, siri ini akan membawa penonton merasai penggembaran pahlawan solo itu di kawasan galaksi yang luas dan berjauhan dari kekuasaan New Republic.

Pedro Pascal memainkan peranan sebagai pahlawan tunggal Mandalorian. Dia disertai Gina Carano sebagai Cara Dune, bekas Rebel Shock Trooper yang menghadapi masalah untuk bergaul dengan masyarakat serta Carl Weathers sebagai Greef, seorang ketua kumpulan “bounty hunters” yang mengupah The Mandalorian untuk tugasan tertentu.

Siri ini turut dibintangi Giancarlo Esposito, Emily Swallow, Carl Weathers, Omid Abtahi, Werner Herzog dan Nick Nolte.

Jon Favreau bertindak selaku penerbit eksekutif dan showrunner untuk siri ini. Pengarah musim pertama terdiri daripada Dave Filoni, Deborah Chow, Rick Famuyiwa, Bryce Dallas Howard dan Taika Waititi. The Mandalorian telah memulakan siarannya di Disney+ pada 12 November yang lalu


Rambo: Last Blood Diklasifikasikan Sebagai ‘R-rated’

Bersediakah anda untuk menyaksikan John Rambo membunuh kejam musuh-musuhnya? Pelakon dan penulis bersama filem Rambo: Last Blood, Sylvester Stallone telah mengesahkan bahawa filem lakonannya itu telah menerima klasifikasi ‘R-rated’ dari Persatuan Wayang Gambar Amerika (MPAA).

Dia memaklumkan kepada peminat menerusi pautan yang dimuatnaik di laman Instagram miliknya.

Babak kali ini menyaksikan Rambo lakonan Sylvester Stallone, tertekan dengan memori lampaunya, tinggal keseorangan disebuah rumah usang yang terletak di Arizona dan perlu meneruskan hidup dikala usia yang semakin tua.

Bagaimanapun, dia menerima berita yang kurang menyenangkan dimana cucu perempuannya telah hilang di Mexico. Dalam usaha mencari, Rambo mendapati cucunya telah diculik oleh penjenayah. Dengan mengunakan kudrat dan skill yang ada, Rambo sekali lagi keseeorangan menumpaskan mereka dan menyelamatkan cucunya.

Rambo: Last Blood diarahkan oleh Adrian Grunberg, manakala skrip turut ditulis oleh Matt Cirulnick. Turut membintangi filem ini adalah Adriana Barraza, Paz Vega, Yvette Monreal, Sergio Peris-Mencheta, Oscar Jaenada, dan Joaquín Cosío

Filem kelima dalam Rambo saga ini dijangka akan menemui penonton pada 19 September 2019


Adakah Infinity War Diadaptasikan Dari Siri Komik Marvel Infinity War?

Versi Komik Infinity War vs Filem

Seperti yang kita tahu, Marvel Studio bakal mengeluarkan filem terhebat mereka iaitu Inifinity War tidak lama lagi. Sebagai sebuah filem yang diadaptasikan dari siri komik, Marvel akan mengambil beberapa siri komik mereka sebagai adaptasi kepada siri filem mereka. Sebagai contoh, filem Captain America: Civil War diadaptasikan dari siri komik Civil War

Tetapi.. Marvel juga kadang kala hanya mengambil tajuk dengan mengambil sedikit sahaja plot dari isi kandungan komik asal untuk dijadikan adaptasi sesebuah filem mereka serta menggunakan storyline dalam komik Marvel yang lain sebagai main plot filem. Contoh terbaru yang kita boleh lihat seperti dalam filem Spider-Man: Homecoming dimana Marvel hanya menggunakan tajuk komik Homecoming untuk dijadikan sebagai tajuk filem dan tidak menggunakan isi kandungan siri komik berkenaan sebagai plot filem.

Jadi adakah filem Infinity War diadaptasikan dari siri komik Infinity War? Jawapannya tidak. Ini kerana plot Infinity War langsung tidak sama seperti dalam filem yang bakal anda tonton tidak lama lagi.

Ini kerana Infinity War versi komik Marvel mengisahkan superhero bumi, bekerjasama dengan Adam Warlock serta Thanos menghalang niat pesona jahat Adam iaitu Magus dari cuba menguasai Universe.

Apakah plot komik Infinity War sebenarnya?

Event Infinity War terjadi selepas tamatnya event Infinity Gauntlet dimana superhero bumi dan Adam Warlock telah berjaya menewaskan Thanos dan merampas kembali Infinity Gauntlet dari tangan Thanos serta menghalang niat Thanos untuk menguasai universe.

Adam telah mengambil keputusan untuk menyimpan Gauntlet tersebut dan bagi memastikan dia dapat menggunakan Gauntlet tersebut, Adam telah mengeluarkan dua aspek emosi dalam dirinya iaitu “Baik” dan “Jahat”.

Tetapi tindakkan Adam Warlock telah menyebabkan pesona jahatnya iaitu Magus muncul dan Magus kemudiannya merancang untuk membalas dendam terhadap Adam Warlock dan Thanos serta menguasai Universe.

Jadi berdasarkan dari siri komik Infinity War yang mengandungi 6 isu itu, plot nya tidak sama seperti yang bakal ditunjukkan dalam filem Infinity War. Villain utamanya adalah Magus manakala Thanos, Superhero Bumi, Adam Warlock serta beberapa karakter tahap dewa Marvel seperti Galactus dan The Living Tribunal adalah sekutu yang bergabung dalam menghalang misi yang cuba dilakukan oleh Magus. Disini kita boleh lihat perbezaan ketara diantara filem dan komik Infinity War.

Jadi komik manakalah yang begitu hampir dengan plot filem Infinity War? Jawapan berada di beberapa perenggan diatas. Filem Infinity War diadaptasikan dari siri komik Infinity Gauntlet dimana Thanos memiliki Infinity Gauntlet dan mahu menguasai universe manakala superhero bumi dan Adam Warlock adalah penghalang kepada misi jahat Thanos.

Bagaimanapun jangan terlalu melihat bahawa filem Infinity War akan 100% diadaptasikan dari siri komik. Memandangkan ianya universe yang berbeza (616 & cinematic universe), dan untuk elakkan spoiler, pembikin filem pasti akan mengambil beberapa bahagian dari siri komik tersebut untuk diadaptasikan dalam versi filem dan selebihnya adalah sebuah plot yang baru dan fresh.


Trailer Sekuel Mamma Mia: Here We Go Again! Dilancarkan

Universal Pictures telah melancarkan trailer pertama Mamma Mia! Here We Go Again, sekuel filem musikal yang hit pada tahun 2009. Anda boleh tonton trailer tersebut dipemain video dibawah.

Mamma Mia! Here We Go Again,

Mamma Mia: Here We Go Again dibintangi oleh Meryl Streep, Julie Walters, Christine Baranski,  Amanda Seyfried, Dominic Cooper, Pierce Brosnan, Stellan Skarsgård dan Colin Firth. Selain itu ia turut menampilkan pelakon-pelakon baru seperti Lily James, Alexa Davies, Jessica Keenan Wynn, Jeremy Irvine, Josh Dylan dan Hugh Skinner. Mereka akan membawa watak utama Mamma Mia semasa remaja.

Filem musikal terbaru ini diterbitkan oleh Judy Craymer dan Gary Goetzman, manakala pengarahnya adalah Ol Parker. Tom Hanks, Rita Wilson, Phyllida Lloyd, Richard Curtis dan Nicky Kentish Barnes akan bertindak selaku penerbit eksekutif.

Mamma Mia! Here We Go Again akan ditayangkan pada 20 Julai 2018

Mamma Mia! Here We Go Again


Pengarah Sahkan Sambungan Filem Pusaka

Kejayaan meraih RM13 juta sepanjang tempoh tayangannya telah mencerahkan peluang untuk peminat menyaksikan kesinambungan filem seram Pusaka. Menurut laporan dari laman Kopiplanet, pengarah Razaisyam Rasyid telah mendedahkan perancangan untuk menghasilkan sekuel filem berkenaan.

“Apa yang boleh saya katakan filem Pusaka akan ada sambungan. Persetujuan secara verbal bersama pihak penebit juga sudah dibuat dan kini ia masih dalam proses pembangunan skrip.

“Untuk jalan ceritanya pula, ia adalah kesinambungan kepada filem yang pertama dan mungkin akan mengekalkan sebahagian besar pelakon asal,” ujarnya.

Razaisyam berkata demikian ketika ditemui semasa majlis pratonton drama berjudul Sembilan yang berlangsung di MBO The Starling Mall baru-baru ini.

Sementara itu, Razaisyam mengakui dia agak terkejut dengan penerimaan penonton terhadap filem arahannya sehingga mendapat kutipan yang cukup memberangsangkan. Ujarnya, pendekatan berbeza yang dilakukan untuk filem berkenaan dilihat antara menjadi faktor utama Pusaka dapat menarik minat penonton ke pawagam.

“Untuk filem ini ia agak berbeza dengan filem-filem seram lain apabila saya menggabungkan elemen seram dan penyiasatan bagi menghasilkan sebuah jalan cerita yang menarik.

“Bagaimanapun, saya juga tidak menafikan populariti barisan pelakon utama dalam filem Pusaka juga turut memainkan peranan yang penting,” ujarnya

Pusaka mengisahkan tentang Balqis dan Qistina merupakan sepasang adik beradik kembar perempuan yang ditemui oleh Inspektor Nuar dalam sebuah rumah kosong, yang mana kedua-duanya telah dikurung secara misteri.

Bagaimanapun, selepas penemuan itu, pegawai polis yang cekap itu kini perlu segera menyelesaikan misteri di sebalik kembar tersebut kerana dia bukan sahaja diganggu pelbagai kejadian aneh selepas menjumpai mereka, malah setiap orang yang berkait dengan kes itu juga mula mati seorang demi seorang.

Pusaka dibintangi beberapa pelakon hebat seperti Syafiq Kyle, Mimi Lana, Hafidz Roshdi, Farhanna Qismina, Ogy Ahmad Daud dan Faizal Hussein.


5 Sebab Kylo Ren adalah Luke Skywalker

Ramai peminat-peminat filem Star Wars tidak sabar menunggu sambungan sekuel Star Wars saga Disember ini iaitu The Force Awakens. Banyak pekara sedang yang bermain difikiran mereka tentang perjalanan dan karakter-karakter baru yang bakal muncul dan tidak ketinggalan kemunculan karakter-karakter asal dalam filem terbaru ini seperti Luke Skywalker dan Hans Solo.

Tetapi disebalik kemunculan karakter-karakter baru ini, terdapat satu persoalan tentang salah satu karakter antagonis dalam filem ini. Karakter yang dimaksudkan ialah Kylo Ren. Siapakah penjahat yang memegang lightsaber merah dalam filem ini? ada peminat yang mengatakan dia adalah Sith terbaru selepas Dark Vader dan terdapat juga pendapat yang lebih radikal, Kylo Ren sebenarnya adalah Luke Skywalker.

Agak kasar jugakan pendapat tu? Mungkin Luke adalah Kylo Ren, mungkin juga tidak, tapi kami disini ingin kongsikan beberapa ‘hint’ yang mendedahkan Kylo Ren mungkin Luke Skywalker. Teruskan membaca jika ingin mengentahuinya dan anda nilaikan sendiri.

Kali terakhir kita melihat Luke Skywalker adalah dalam filem Return of the Jedi dan memakai pakaian yang banyak berwarna gelap. Malah semasa dia di Planet Tatooine, dia memakai glove berwarna gelap, siapa yang memakai glove di tengah-tengah kawasan gurun? Hanya mukanya sahaja yang terdedah dan tidak ditutupi pakaian berwarna gelap.

Mari kita lihat pakaian yang dikenakan oleh Kylo Ren dalam filem ini, fesyennya sama seperti Luke Skywalker cuma kali ini dia mengenakan topeng untuk menutup wajahnya. Luke gemar mengenakan pakai-pakai yang mempunyai satu warna dan warna yang kerap dipakai adalah hitam. Jadi fesyen diantara Luke Skywalker dan Kylo Ren tampak sama

2. Topeng yang dipakai oleh Kylo Ren

Apabila mendengar Kylo Ren bercakap, sama seperti Darth Vader. Tahukah anda, hanya dua individu sahaja yang tahu bahawa topeng yang dikenakan oleh Darth Vader akan mengubah suara dan bunyinya. Individu yang dimaksudkan ialah Luke Skywalker dan the Emperor, individu yang mengubah Anakin kepada Darth Vader.

Dalam filem terbaru, the Emperor telah pun mati (Mati dibunuh oleh Darth Vader dalam filem Return of the Jedi), jadi hanya Luke sahaja tahu rahsia topeng yang dipakai oleh bapanya. Tambahan pula, Kylo Ren sangat obses pada Darth Vader dan dia sentiasa meniru karakter idolnya. Mungkin dengan memakai topeng dilihat seperti mengikuti idolanya, tapi kenapa perlu menukar suara? adakah kerana benar-benar ingin meniru Darth Vader atau menyembunyikan identitinya.

Lightsabers adalah senjata yang sangat kool dan sukar untuk dibuat. Ianya juga sangat berkuasa malah lagi efektif jika hendak dibandingkan dengan senjata blasters. Setakat ini, hanya Luke sahaja yang diketahui membuat lightsaber sendiri. Dia membuatnya sendiri selepas tangannya yang memengang lightsaber telah dipotong oleh Darth Vader.

Jika dilihat lightsaber yang digunakan oleh Kylo Ren, ia tidak seperti lightsaber biasa, ia kelihatan seperti dibuat sendiri. Baca balik perenggan diatas, hanya Luke sahaja yang diketahui membuat lightsaber sendiri. Disini ada dua persoalan, adakah Luke adalah Kylo Ren atau Luke membuat lightsaber untuk Kylo Ren. persoalan pertama mungka YA, tetapi persoalan kedua agak samar-samar kerana Lightsaber berwarna merah dikhaskan untuk Sith yang diketahui sebagai penjahat. Agak mustahil Luke membina lightsaber yang bakal digunakan untuk membunuh orang, melainkan Luke sendiri adaah Kylo Ren.

Dalam salah satu trailer The Force Awakens, terdapat satu babak dalam trailer tersebut yang menunjukan R2D2 diusap oleh Kylo Ren, malah tangan yang mengusap kelihatan seperti tangan robot. Ada dua kemungkinan disini yang menunjukkan Luke Skywalker adalah Kylo Ren. Satu, Kylo Ren mengenali R2D2 dan R2D2 mengenali Kylo Ren dan yang kedua tangan robotik Kylo Ren adalah tangan Luke Skywalker (Luke Skywalker kehilangan tangan akibat dipotong oleh Darth Vader). Jadi maknanya apa? Kylo Ren berkemungkinan besar adalah Luke Skywalker.

5. Kylo Ren memiliki kepala Darth Vader

Dalam filem Return of the Jedi, Luke melepaskan diri dari pengkalan Death Star dengan membawa mayat ayahnya Darth Vader dan pergi ke planet Endor. Disana, dia telah membakar jasad Darth Vader dalam majlis pengembumian Darth Vader. Kemudian dalam trailer The Force Awakens, jelas kelihatan Kylo Ren memengang helmet Darth Vader yang telah terbakar. Bagaimana Kylo Ren memiliki helmet tersebut? pelik bukan. Adakah Kylo Ren pergi ke planet Endor dan telah menjumpai helmet tersebut secara tidak sengaja? Apa yang pasti, kemungkinan Luke sendiri yang membawa balik saki baki yang tinggal selepas membakar mayat Darth Vader dan kemudian bertukar menjadi jahat dimasa hadapan.

Point-point yang kami nyatakan disini adalah pendapat kami sahaja, mungkin ianya sekadar kebetulan, tapi siapa tahu yang Kylo Ren adalah Luke Skywalker. Lagipun pengarah J.J. Abrams ini sebenarnya suka membuat kejutan dalam setiap filem arahannya. Tambahan pula, jika anda peminat filem Star Wars, anda pasti perasan yang Master Yoda pernah memberitahu Luke Skywalker ini mempunyai kuasa yang kuat tetapi enggan melatih Luke kerana takut Luke gagal mengawal kemarahan dan menjadi jahat seperti ayahnya. Mungkin filem ini mendedahkan yang Luke Skywalker telah berubah menjadi jahat seperti Darth Vader


Poster Filem Interchange Ditayangkan Kepada Umum

Akhirnya, poster rasmi filem Interchange telahpun didedahkan kepada peminat filem pada jam 6 petang semalam.

Interchange adalah sebuah filem arahan pengarah terbaik FFM25 Dain Said dan dibintangi oleh beberapa pelakon ternama Malaysia dan Indonesia seperti Shaheizy Sam, Nicholas Saputra, Iedil Putra, Prisia Nasution dan Nadiya Nisaa’.

Filem ini dijangka akan ditayangkan dipawagam pada 1 Disember depan.

Memaparkan wajah dua pelakon popular dua negara Shaheizy Sam dan Nicholas Saputra yang dibelah sebatang tongkat sebagai imej utama memberikan gambaran kepada penonton asas utama penceritaan filem ini yang ditulis oleh June Tan, Nandita Solomon, Redza Minhat dan pengarahnya sendiri.

Penonjolan imej dua watak yang saling bertentangan latar budaya moden dan tradisi itu bakal membawa membawa penonton mendekati pertentangan yang bakal berlaku dalam budaya tersebut.

Wajah dua pelakon suami isteri Iedil Putra dan Prisia Nasution turut ditampilkan bersilang gambaran tentangan dua budaya berbeza itu.

Dengan tagline “You Are Not Prepared For This Journey,” pastinya penonton bakal dibawa meneroka dan membongkar dunia misteri yang menyelubungi empat watak tersebut.

You Are Not Prepared For This Journey


Ant-Man 3 Mungkin Dibatalkan, Bakal Menjadi Rancangan Terbaru Disney+

Black Widow, The Eternals, Shang-Chi dan the Legend of the Ten Rings bakal menjadi harta intelek terbaru Marvel yang akan memasuki Marvel Cinematic Universe, manakala francais yang lain seperti Captain Marvel, Black Panther dan Doctor Strange bakal dikembangkan lagi menerusi filem kedua dimasa akan datang.

the Legend of the Ten Rings

Sementara beberapa Thor bakal memasuki filem keempat dan Guardians of the Galaxy akan melengkapkan triloginya, francais Ant-Man mungkin tidak menerusikan misinya di dunia sinematik.

Menurut laporan dari laman We Got This Covered, Marvel Studios dikhabarkan telah membatalkan filem ketiga Ant-Man, dan akan menjadikan francais tersebut sebagai sebuah lagi rancangan terbaru Marvel untuk laman penstriman video Disney+.

Terdapat beberapa punca yang menyebabkan Ant-Man di’turun’kan pangkat menjadi sebuah rancangan terhad Disney+. Salah satunya disebabkan pihak studio kini sedang menumpukan pembangunan beberapa filem terbaru terutamannya yang melibatkan karakter X-Men dan Fantastic Four.

Laporan itu juga turut menyebut, Kevin Feige kini lebih berminat untuk ‘menumpukan genre terbaru’ menerusi francais Shang-Chi dan Blade. Untuk info, filem Ant-Man sebenarnya disasarkan kepada penonton yang lebih muda berbanding filem-filem MCU yang lain, dan ini membuatkan Ant-Man dirasakan sesuai untuk dimasukkan dalam salah satu rancangan Marvel Disney+.

Setakat ini, laporan yang didedahkan laman tersebut masih dianggap sebagai khabar angin kerana pihak studios masih belum memberi petunjuk mengenai filem ketiga Ant-Man. Tambahan pula, dua pelakon utamanya iaitu Paul Rudd dan Evangeline Lilly sedang sibuk dengan jadual penggambaran mereka sehingga 2021, jadi keputusan untuk mengekalkan Ant-Man di dunia sinematik mungkin mengambil sedikit masa.

Apapun kita nantikan perkembangan francais Ant-Man dimasa akan datang.


Wheely Sasar Tayangan Di Lebih 100 Buah Negara

Filem animasi Wheely terbitan syarikat KRU mensasarkan tayangan filem tersebut ke lebih 100 buah negara seperti Amerika Syarikat, China, Jerman, United Kingdom, Korea Selatan, Rusia, Brazil dan banyak lagi. Beliau berkata demikian semasa majlis tayangan perdana dunia filem Wheely di GSC Pavillion baru-baru ini.

“Ia satu kejayaan sebenarnya buat industri animasi tempatan selain ia bukti tenaga kerja dan produk Malaysia setanding dengan antarabangsa,”

Filem yang bakal ditayangkan pada 16 Ogos ini menampilkan selebriti terkenal seperti Zizan Razak, Johan Raja Lawak dan Lisa Surihani. Mereka akan menyumbang suara dalam filem animasi berkenaan.

Selain itu juga, Penerbit Eksekutif filem Wheely, Datuk Norman Abdul Halim mendedahkan, filem ini telah menelan belanja sebanyak RM10 juta untuk dihasilkan dan merupakan filem animasi paling mahal yang pernah dihasilkan oleh kumpulan syarikat KRU.

“Bajet merupakan antara cabaran yang perlu dihadapi untuk menghasilkan filem ini. Pasaran kami kecil sahaja, jadi kami tiada pelabur yang ingin melabur.

“Kami hanya mengharapkan daripada dana-dana dalaman dan pinjaman untuk menjayakan filem ini,” katanya.

Wheely mengisahkan tentang dunia di mana kenderaan adalah penduduk, sebuah teksi mempunyai impian untuk menjadi raja jalanan di kampung halamannya iaitu di Gasket City. Apabila gadis impiannya diculik, dia terpaksa berdepan dengan musuh iaitu kereta elit, lori gangster dan sebuah treler 18 tayar yang merupakan ketua sindiket penyeludupan kereta mewah.

Jadi kepada peminat filem-filem animasi, jangan lupa saksikan Wheely dipawagam pada 16 Ogos 2018


Andy Serkis Sah Bawa Watak Alfred Pennyworth Dalam Filem The Batman

Pelakon dan pengarah Andy Serkis disahkan akan membawa peranan Alfred Pennyworth dalam filem The Batman akan datang. Pekara tersebut didedahkan oleh pengarah Matt Reeves menerusi perkongsiannya di laman Twitter.

And here comes #Alfred ! 🦇 pic.twitter.com/Mxds0m6sqa
— Matt Reeves (@mattreevesLA) November 13, 2019

Dalam laporan sebelum ini, Serkis dan seorang lagi pelakon iaitu Colin Farrell telah dikaitkan dengan filem terbaru Warner Bros. / DC itu. Serkis dikatakan bakal membawa watak Alfred manakala Farrell akan memainkan peranan sebagai ‘The Penguin’.

Serkis kini menyertai barisan pelakon yang terdiri daripada Robert Pattinson sebagai Bruce Wayne / Batman, Zoe Kravitz sebagai Selina Klye / Catwoman, Paul Dano sebagai The Riddler dan bintang Westworld, Jeffrey Wright sebagai Commissioner Gordon.

Skrip The Batman ditulis oleh Reeves sendiri bersama-sama Mattson Tomlin. Penggambaran dijangka bermula pada Januari 2020 di UK dan akan menemui penonton pada 25 Jun 2021.


Benedict Wong Suka MCU Fasa 4 Menjadi ‘Wong Cinematic Universe’

Benedict Wong telah menjadi salah seorang pelakon yang paling menonjol dalam Marvel Cinematic Universe, dengan wataknya, juga bernama Wong, telah muncul dalam banyak projek MCU sehinggakan Kevin Feige bergurau mengenainya.

Bercakap kepada The Hollywood Reporter, Wong telah membincangkan “Wong Cinematic Universe,” jenaka yang dibuat oleh Kevin Feige kepadanya dalam satu e-mel. Jenaka yang dibuat presiden Marvel Studios itu merujuk kepada penampilan Wong dalam filem dan siri televisyen MCU Fasa 4.

“Saya mendapat e-mel, dan saya serius mahu menjadikannya sebagai ‘wallpaper’,” Wong bergurau

“Tidak, saya memberitahu internet, dan kini ia ada di mana-mana. Tetapi itu pekara yang baik dia katakan kepada saya. Bagi saya, saya hanya seperti anak anjing yang terlalu teruja apabila saya mendapat panggilan daripadanya, anda tahu? Seperti, “Hei, adakah anda mahu berada dalam X?” Dan itu datang dari saya, secara peribadi, menjadi peminat Marvel. Membesar sebagai seorang kanak-kanak, membaca komik Spider-Man, dan kemudian baru mencari diri saya di dunia ini dan mencari watak bernama Wong.”

“Saya hanya seronok memainkan peranan ini dan ia membawa saya ke mana sahaja. Dalam setiap satu projek yang mereka mengajak saya untuk terlibat, ia hanya menarik satu lagi lapisan bawang, anda tahu? Anda boleh mencari sedikit lagi tentang keanehan Sorcerer Supreme.”

Wong kemudian ditanya mengenai reaksinya melihat penampilan wataknya dalam beberapa projek MCU menjadi bahan gurauan di media sosial.

Baginya, sukar untuk mengabaikan reaksi media sosial terhadap wataknya, dan dia sangat “berbesar hati” menjadi tumpuan dikalangan peminat.

“Anda tahu, saya sangat gembira dengannya. Peminat Marvel sangat menyayangi saya, dan saya bersyukur. Saya menjalankan tanggungjawab saya dengan sangat serius, terutamanya dari segi lakonan.”

Sehinggakini, karakter Wong telah banyak membuat penampilan dalam filem dan siri MCU Fasa 4, dan yang terbaru, dia dilihat dalam siri Disney+ She-Hulk: Attorney at Law. Dia juga berkemungkinan bakal muncul dalam beberapa projek MCU yang akan datang, dan mungkin seterusnya dia akan dilihat dalam Black Panther: Wakanda Forever, yang akan ditayangkan pada 11 November 2022.


Michael Myers Kembali Dalam Trailer “Halloween Kills”

Trailer rasmi Halloween Kills telah dilancarkan 24 Jun yang lalu, memaparkan keganasan Michael Myers yang bertarung dengan wajah yang dikenalinya dari filem Halloween sebelumnya. Filem seram ini dibintangi pelakon seperti Jamie Lee Curtis, Castle, Judy Greer, Anthony Michael Hall, Nancy Stephens, Andi Matichak, Will Patton, Kyle Richards, Nancy Stephens, Robert Longstreet, and Charles Cyphers.

Sekuel ini akan tiba di pawagam pada 15 Oktober 2021. Anda boleh tonton trailer Halloween Kills dibawah.

Dalam sekuel yang akan datang, Haddonfield Memorial Hospital akan kembali ke kanon baru dengan Anthony Michael Hall bersedia memainkan peranan Tommy Doyle, yang pertama kali muncul sebagai kanak-kanak dalam filem asal Halloween. Watak versi dewasa sebelum ini dimainkan oleh Paul Rudd dalam The Curse of Michael Myers, filem keenam dari jalan cerita asal. Dunia baru Halloween menghindari sekuel itu, bagaimanapun, filem yang ditayangkan pada 2018 mengambil naratif selepas filem 1978.

Nurse Marion lakonan Nancy Stephens kembali dalam sekuel kali ini, bersama dua lagi watak dari filem asal iaitu Lonnie Elam lakonan Robert Longstreet dan Lindsey Wallace lakonan Kyle Richards. Pengarah dan komposer filem asal, John Carpenter turut kembali menyusun skor untuk Halloween Kills dan Halloween Ends.

David Gordon Green kembali sebagai pengarah dan tulis menulis skrip bersama Danny McBride (The Righteous Gemstones) dan Scott Teems.


Pelakon Ashraf Muslim Menjadi Mangsa Positif COVID-19

Aktor Ashraf Muslim menjadi mangsa terbaru pandemik COVID-19 apabila dia disahkan positif virus merbahaya itu. Pekara tersebut didedahkan sendiri oleh Ashraf menerusi video yang dimuatnaik menerusi laman sosial Instagram miliknya.

Kata Ashraf, dia menerima berita sedih itu pada 12 April lalu, dan hanya mampu menahan sebak serta menerima keputusan yang di luar dugaan dengan penuh redha. Tiada apa yang diharapkan oleh aktor tersebut selain daripada doa yang baik-baik daripada orang ramai dan berharap masyarakat akan turut memanjatkan doa yang sama buat pesakit-pesakit yang senasib dengannya.

“Saya dijangkiti virus COVID-19. Sewaktu itu walaupun sebak di dada bila mendapat tahu jawapan tapi saya redha dgn pilihan Allah.. ada hikmah di sebaliknya.

“Datang perasaan nervous dan macam-macam perasaan timbul bila masuk dalam ambulance.. . (itu yang sampai berpeluh-peluh tu). Maafkan saya ahli keluargaku, sahabat-sahabat dan rakan-rakanku.

“Dan please tolong doakan yg baik utk saya dan pesakit-pesakit disini dan juga kita semua, semoga Allah jauhkan wabak ini dan tidak berterusan lagi serta sihatkan kita semua,”

Dalam entri berkenaan, Ashraf juga memohon maaf kepada semua rakan wartawan yang berusaha menghubunginya sebelum ini bagi mendapatkan kepastian mengenai berita duka ini.

Kesempatan yang sama diambil Ashraf dengan merakamkan penghargaan kepada barisan hadapan iaitu petugas-petugas kesihatan yang bertungkus-lumus merawat pesakit-pesakit COVID-19.

Tanpa memaklumkan di hospital mana dia dirawat, Ashraf, sebaliknya berkata, sepanjang dirawat di wad, dia berada dalam keadaan yang sihat serta berpeluang melaksanakan ibadah seperti solat dan membaca Al-Quran.

“To mama, ibu, Sarah, Adam, Anas dan Safiyyah doakan ayah sungguh-sungguh supaya clear dari COVID ini cepat yer.. supaya kita dapat jumpa ramai-ramai.

“Ayah rindu sangat.. tapi jangan risau yer ayah ok kat sini sihat dan bole solat dan baca quran mcm biasa. Sama-sama kita berperasangka baik pada Allah… hanya DIA yg berikan penyakit dan dari DIA jua yg memberikan kita kesembuhan.. Allahualam,” kata Ashraf lagi.


Sony Entertainment Mungkin Jual Division Filem & Televisyen?

Berita yang agak menarik yang sudah tersebar dibeberapa laman web hiburan antarabangsa. Dilaporkan pihak Sony Entertainment akan menjual divisyen filem dan televisyen kepada pihak yang berminat dan akan menjadi sebuah syarikat teknologi sepenuhnya.

Menurut laman web comicbookmovie.com serta beberapa laman web seperti The Wrap, Deadline Hollywood, dan Variety, berita berkenaan menyusul selepas CEO Sony Entertainment, Kazuo Hirai melepaskan jawatannya dan bakal diganti dengan Kenichiro Yoshida. Pengunduran Kazuo menyebabkan masa depan Sony Entertainment menjadi tanda tanya kerana Kazuo dikenali sebagai individu yang begitu lantang dan kuat mengukuhkan Syarikat Sony Entertainment.

Penggantinya, Kenichiro Yoshida dilihat lebih mementingkan sektor teknologi berbanding hiburan. Ini menjadi tanda tanya sama ada Sony bakal menjual divisyen filem dan televisyen mereka kepada pembida tertinggi.

Jika benar pihak Sony ingin menjual bahagian hiburan mereka, Disney mungkin antara syarikat yang akan berminat untuk membelinya memandangkan pihak Sony memegang hak karakter Marvel Spider-Man dan juga beberapa franchise filem terkenal yang mampu memberi keuntungan besar kepada pihak studio seperti Jumanji dan Ghosbuster.

Apapun berita mengenai penjualan aset Sony masih diperingkat spekulasi, kita nantikan perkembangannya dari semasa ke semasa.


Zizan Razak Bakal Bergandingan Dengan Pelakon Terkenal Indonesia

Pelakon dan pelawak terkenal tanah air, Zizan Razak bakal bergandingan dengan pelakon terkenal Indonesia,  Raffi Ahmad dalam filem terbaru terbitan studio dari negara itu. Ini merupakan projek pertamanya di negara seberang yang mana Zizan atau nama sebenarnya Mohd Razizan Abdul Razak teruja dengan peluang melebarkan sayap seninya.

“Tidak lama lagi, saya akan berlakon filem Indonesia bersama Raffi. Setakat ini, kami sudah pun memeterai kontrak projek terbabit. Cuma, tajuknya saya kurang pasti. InsyaAllah, penggambaran akan dijalankan dalam masa terdekat. Syukur Alhamdulillah, kerjaya seni saya melangkah setapak lagi ke hadapan dan berharap agar ia berjalan dengan lancar,”

Dalam pada itu, bercerita lanjut bagaimana dia mendapat tawaran berlakon dari negara seberang, pelakon Abang Long Fadil 2 ini mendedahkan dia dihubungi sendiri oleh Raffi selepas diperkenalkan oleh seorang pegawai perhubungan dari negara sana.

Walaupun teruja dengan penglibatannya dalam filem terbitan Indonesia, namun pelakon berusia 33 tahun ini berasa sedikit bimbang dengan penerimaan orang sana terhadap lakonannya.

“Apa yang penting, saya dapat melebarkan ‘sayap’ kerjaya ke negara seberang. Ia juga bukan soal mencari peminat semata-mata, tetapi lebih kepada langkah baharu dalam mengukuhkan kerjaya seni.”

Sementara itu, Zizan bakal muncul dengan filem terbarunya berjudul “Polis Evo 2” yang baru sahaja selesai menjalani penggambaran.


Gambar Set THE FALCON AND THE WINTER SOLDIER Paparkan Pandangan Terbaru Kostum Bucky

Penggambaran siri Marvel Disney+ The Falcon and the Winter Soldier sedang rancak berjalan.

The Falcon and the Winter Soldier

The Falcon and the Winter Soldier

Kali ini, laman Just Jared telah kongsikan gambar terbaru dari set penggambaran minisiri terbitan Marvel Studios itu, yang menampilkan Anthony Mackie dan Sebastian Stan meneruskan perjuangan rakan mereka yang telah bersara, Steve Rogers.

Sebastian Stan was seen masking up in between takes on the set of #TheFalconAndTheWinterSoldier last night in Georgia – see the new pics! https://t.co/GYT7OK20oP— JustJared.com (@JustJared) September 26, 2020

Perincian plot masih belum didedahkan, tetapi siri enam episod ini akan menjadi penggembaraan global kerana kedua-dua wira itu bekerjasama dengan Sharon Carter (Emily VanCamp) dalam usaha menghentikan konspirasi baru yang dilakukan oleh penjahat terkenal, Baron Zemo (Daniel Brühl) .

The Falcon and the Winter Soldier merupakan salah satu siri Marvel Disney+ akan datang. Siri ini dibintangi pelakon seperti Anthony Mackie (Avengers: Endgame), Sebastian Stan (Avengers: Endgame), Daniel Brühl (Captain America: Civil War), Emily VanCamp (Captain America: Civil War), Wyatt Russell (Overlord), Adepero Oduye (The Big Short), Desmond Chiam (The Shannara Chronicles), Miki Ishikawa (The Terror), Noah Mills (The Enemy Within), dan Carl Lumbly (Supergirl).

The Falcon and the Winter Soldier

Kari Skogland (The Punisher) mengarah kesemua enam episod minisiri ini dengan Malcolm Spellman (Empire) bertindak sebagai ‘showrunner’.

The Falcon and the Winter Soldier akan bersiaran di laman penstriman Disney+ pada 2021.

The Falcon and the Winter Soldier


Trailer The Boss Baby: Back in Business, Hanya Bersiaran Di Netflix

Ada peminat filem animasi The Boss Baby yang disuarakan oleh Alec Baldwin (Mission: Impossible) dan Steve Buscemi (Armageddon) ? berita baik untuk anda kerana filem animasi tersebut dihasilkan dalam bentuk siri dan akan bersiaran di platform Netflix mulai 6 April 2018.

Bagaimanapun Alec Baldwin dan Steve Buscemi tidak kembali dalam siri ini dan hanya Miles Bakshi, iaitu pelakon suara untuk filem yang kembali menyumbang suara untuk siri The Boss Baby.

The Boss Baby: Back to Business diterbitkan oleh DreamWorks Animation dan merupakan spin-off dari filem The Boss Baby.

The Boss Baby: Back to Business

Siri ini mengisahkan Boss Baby dan abangnya Tim mempelajari selok belok dunia korporat Baby Corp. Anda boleh tonton trailer The Boss Baby: Back to Business dipemain video dibawah

The Boss Baby: Back to Business


Karl Urban Kongsi Pengalaman Sebagai Stormtrooper Dalam Filem Star Wars: The Rise Of Skywalker

Filem-filem Star Wars banyak menampilkan cameo dari bintang-bintang popular Hollywood, dan kebanyakkan mereka tidak dikenalipasti peminat kerana penampilan mereka kebanyakan berselindung di sebalik kostum Stormtroopers.

Daniel Craig, dan Tom Hardy merupakan antara selebriti popular yang menjadi Stormtroopers. Craig muncul sebagai cameo dalam filem The Force Awakens, manakala Hardy dalam filem The Last Jedi.

Terbaru, seorang lagi bintang popular Hollywood mendedahkan pengalamannya sebagai Stormtroopers dalam filem Star Wars.

Ketika mempromosikan siri televisyen The Boys musim kedua, Karl Urban telah kongsikan kepada peminat babak ‘cameo’nya sebagai Stormtrooper dalam filem Star Wars: The Rise of Skywalker.

Star Wars: The Rise of Skywalker.

Star Wars: The Rise of Skywalker.

Babak yang menampilkan Urban adalah semasa dua stormtroopers melihat Knight of Ren melewati mereka di sebuah laluan. Babak tersebut berjaya masuk dalam suntingan asal, dan peminat boleh mendengar Karl Urban mengucapkan dialog “Knights of Ren.”

Selain itu juga, Karl Urban turut kongsikan bagaimana dia terlibat dalam filem The Rise of Skywalker.

“Saya melawat J.J. Abrams semasa penggambaran ‘The Rise of Skywalker, dan saya bernasib baik.”

“Ketika saya berada disana, dia memberikan kepada saya uniform stormtroopers dan kami menikmati hari yang menyeronokkan di lokasi penggambaran.”.

Abrams dan Urban mempunyai hubungan kerja yang baik, dan kedua-duannya pernah bekerjasama dalam filem Star Trek dan Star Trek Into Darkness.


Gambar Terbaru “She-Hulk: Attorney at Law” Menampilkan Jameela Jamil Penjahat Titania.

Beberapa gambar terbaru dari siri MCU Disney+ yang akan datang, She-Hulk: Attorney at Law telah didedahkan, menampilkan Jennifer Walters yang berada di dalam kamar mahkamah dan penjahat Titania lakonan Jameela Jamil.

📸 | New LQ still of Jameela Jamil on #SheHulk: Attorney at Law. pic.twitter.com/ZqT6Uxyx4S— She-Hulk Daily ⚖ (@shehulkdaily) July 5, 2022

📸 | New LQ still of Tatiana Maslany and Ginger Gonzaga on #SheHulk: Attorney at Law. pic.twitter.com/eCKZz8guA6— She-Hulk Daily ⚖ (@shehulkdaily) July 5, 2022

Digambarkan sebagai perundangan komedi, siri She Hulk: Attorney at Law ini akan diterajui pemenang Emmy dan Golden Globe, Tatiana Maslany yang akan memainkan watak utama sebagai Jennifer Walters. Dia akan disertai bintang Avengers: Endgame, Mark Ruffalo, bintang Doctor Strange, Benedict Wong dan menampilkan kepulangan kepulangan vetera The Incredible Hulk, Tim Roth, yang meneruskan peranannya sebagai Abomination.

Barisan pelakon lain terdiri daripada Jameela Jamil, Ginger Gonzaga, Renée Elise Goldsberry, dan Josh Segarra, dengan Megan Thee Stallion dikhabarkan akan muncul dalam siri ini.

She-Hulk pertama kali diperkenalkan dalam Marvel Comic “Savage She-Hulk” #1 pada 1980, dicipta oleh penulis Stan Lee dan artis oleh John Buscema. Alter egonya adalah Jennifer Walters, sepupu kepada Bruce Banner/Hulk, yang telah menerima darah dari Bruce selepas ditembak, mengakibatkan dia memiliki kebolehan untuk bertukar menjadi Jadi Giant, sama seperti sepupunya.

Jessica Gao, penulis episod “Pickle Rick” dalam musim ketiga Rick and Morty, mengetuai barisan pelakon She-Hulk, manakala Kat Cairo (Brooklyn Nine-Nine, Dead to Me) dan Anu Valia sebagai pengarah serta penerbit ekskutif.


Filem-Filem Menarik Bulan Julai 2019

Bulan Jun 2019 telahpun melabuhkan tirainya, bagi yang merancang untuk menonton filem pada bulan Julai ini, tetapi tidak tahu filem apakah yang menarik untuk ditonton. Jangan risau, kami di Kakimuvee ingin kongsikan kepada anda filem-filem menarik untuk ditonton pada bulan Julai ini.

PG-13 | Aksi / Adiwira | 03 Julai 2019

Spider-Man: Far From Home ditetapkan selepas kejadian Avengers: Infinity War dan Avengers 4 yanga menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah.

Diarahkan oleh Jon Watts serta ditulis oleh Chris McKenna dan Erik Sommers, Spider-Man: Far From Home turut dibintangi oleh Michael Keaton, Zendaya, Marisa Tomei, dan Jake Gyllenhaal yang akan membawakan karakter Mysterio.

2. Crayon Shin-Chan: Dangerous Honeymoon – The Lost Daddy –

U | Anime | 11 Julai 2019

Filem ini mengisahkan tentang Keluarga Nohara bercadang untuk bercuti bersama ke Australia setelah Misae terjumpa pakej percutian murah ke sana. Malangnya Hiroshi diculik, meninggalkan Shin-Chan dan Misae berdepan dengan pengembaraan yang mencabar demi menyelamatkan Hiroshi daripada pemburu harta karun dan seorang lelaki misteri bertopeng.
3. Crawl
PG-13 | Seram / Ngeri | 11 Julai 2019
Crawl mengisahkan Seorang wanita muda cuba menyelamatkan bapanya ketika ribut taufan Kategori 5. Bagaimanapun, dalam cubaannya itu, dia terperangkap dalam sebuah rumah yang banjir dan mendapati dirinya perlu melawan sekumpulan buaya ganas.

4. Escape Plan: Extractors
R | Aksi / Jenayah | 11 Julai 2019

Ray Breslin dan Trent kembali bekerjasama sekali lagi  bagi menyelamatkan salah seorang rakan pasukan mereka dari penjara yang dikenali sebagai Devil`s Station, di mana tiada seorang pun yang pernah berjaya meloloskan diri dari situ.
5. Kingdom
N/A | Aksi / Penggembaraan | 18 Julai 2019

Filem arahan Shinsuke Sato ini akan berlatarbelakangkan zaman China purba, di mana seorang anak yatim, Shin, mengimpikan untuk menjadi seorang jeneral demi mengubah status hidupnya yang rendah sebagai hamba.
Pengembaraannya untuk menjadi jeneral terhebat Kerajaan Qin bermula apabila dia dan Eisei, budak lelaki yang bakal menjadi maharaja Qin, mula bersekutu. Mereka bekerjasama untuk menuntut semula takhta Eisei dan menyatukan Negeri-negeri Berperang.
6. The Lion King
N/A | Musikal / Penggembaraan | 18 Julai 2019

Filem ini berkisarkan tentang singa bernama Simba dan pengembaraannya menjadi raja, yang bukanlah mudah sebagaimana pakciknya mempunyai rancangan sendiri untuk mengambil alih tahkta.

Pertarungan untuk Pride Rock menyebabkan Simba dibuang tetapi dengan bantuan dua rakan baru, dia kembali untuk mengambil haknya.
7. Rocketman
N/A | Biografi / musikal | 25 Julai 2019

Filem ini mengisahkan tentang perjalanan karier Elton John (lakonan Taron Egerton) yang bermula di Royal Academy of Music sehinggalah dia berjaya memberi pengaruh musiknya kepada peminat-peminat seluruh dunia.
8. Anna
R | Aksi Thriller | 25 Julai 2019

Anna Poliatova merupakan seorang gadis yang memiliki rupa paras jelita. Namun di sebalik wajah cantiknya itu, tersimpan satu rahsia tentang kekuatan dirinya yang tidak tertanding serta kebolehan untuk menjadi salah seorang pembunuh upahan kerajaan yang paling digeruni di dunia.
9. Ma
R | Thriller / Seram | 25 Julai 2019

Sue Ann, seorang wanita kesunyian, diminta oleh Maggie, seorang remaja baru di pekan Ohio, untuk membelikan minuman keras untuk dia dan rakan-rakan. Sue Ann melihat ini sebagai peluang untuk mendapatkan rakan muda. Dia bersetuju untuk membenarkan mereka melepak dan minum di rumahnya.
Peraturan yang dikenakan kepada mereka adalah salah seorang daripada mereka tidak boleh mabuk, mereka tidak boleh melontarkan kata-kata kesat, tidak boleh naik ke tingkat atas dan semua orang perlu memanggilnya Ma. Tanpa diketahui, Sue Ann sebenarnya menyimpan niat jahat.
10. Doraemon: Nobita’s Chronicle of the Moon Exploration
U | Anime | 25 Julai 2019

Filem ini berdasarkan kisah dongeng Jepun berdasarkan kepercayaan kewujudan arnab yang berada di Bulan. Apabila Nobita diketawakan oleh rakan-rakan apabila dia memberitahu yang dia melihat bulan bertukar ke warna kuning dan memancar bayang-bayang putih.
Tetapi selepas Doraemon memberinya “Lencana Kelab Penjelajah Sejarah”, mereka mendapati terdapat seorang gadis misteri tinggal jauh di hujung bulan. Nobita, Doraemon dan rakan-rakan mereka memulakan pengembaraan ke bulan tetapi dihalang oleh Diabolo dan pengikutnya.

PG-13 | Seram / Ngeri | 11 Julai 2019

R | Aksi / Jenayah | 11 Julai 2019

R | Aksi Thriller | 25 Julai 2019

R | Thriller / Seram | 25 Julai 2019

U | Anime | 25 Julai 2019


Neill Blomkamp Berjanji Sut Armor Asal RoboCop Akan Digunakan Dalam Filem Arahannya

Pengarah filem RoboCop Returns, Neill Blomkamp mengesahkan kepada peminat bahawa sut armor asal yang digunakan RoboCop akan digunakan dalam filem arahannya itu.

Beliau mengesahkan pekara berkenaan semasa ditanya oleh peminat dilaman Twitter miliknya.

Dalam sesi soal jawab di laman Twitter beliau bersama peminat, Blomkamp juga turut memberi perkembangan terbaru mengenai filemnya, yang mana skrip filem tersebut kini sedang dihasilkan.

Setakat ini, tiada perkembangan terbaru mengenai pelakon yang akan membintangi filem RoboCop Returns. Tetapi dikhabarkan, pelakon asal yang membawakan watak utama ini, Peter Weller akan kembali membawakan perananya dalam filem kali ini.

RoboCop Returns dikatakan akan menjadi sekuel kepada filem pertama RoboCop yang diterbitkan pada tahun 1987. Skrip kini sedang ditulis oleh Justin Rhodes berdasarkan skrip asal yang ditulis oleh Edward Neumeier dan Michael Miner.

Kepada peminat-peminat RoboCop, adakah anda teruja melihat sut armor asal digunakan dalam filem terbaru arahan bekas pengarah District 9?


“Absolute Proof” Menangi Anugerah Filem Paling Sampah Di Golden Raspberry Awards 2021

Dikala majlis Anugerah Akademi akan berlangsung tidak lama lagi, sebuah lagi majlis anugerah paling popular di AS telahpun berlangsung pada hari ini, iaitu Golden Raspberry Awards 2021.

Bagi yang tidak tahu Golden Raspberry Awards adalah majlis anugerah yang memberi penghargaan terhadap filem-filem paling teruk pada tahun semasa. Untuk edisi kali ini, filem yang ditayangkan terus ke platform streaming turut layak untuk dicalonkan dalam kategori yang tersedia.

Filem konspirasi dokumentari Absolute Proof berjaya membawa pulang anugerah Filem Paling Teruk, dan Pelakon Lelaki Paling Teruk, manakala pengarah filem Music, Sia dinobatkan sebagai Pengarah Paling Teruk, dan anugerah Pelakon Wanita Paling Teruk diberikan kepada pelakon Kate Hudson.

Dibawah adalah senarai calon dan keputusan Golden Raspberry Awards 2021:

Absolute Proof (One America News Network) – Mary Fanning, Brannon Howse, and Mike Lindell
365 Days (Next Film) – Maciej Kawulski, Ewa Lewandowska, and Tomasz Mandes
Dolittle (Universal Pictures) – Joe Roth, Jeff Kirschenbaum, and Susan Downey
Fantasy Island (Columbia Pictures) – Jason Blum, Marc Toberoff, and Jeff Wadlow
Music (Vertical Entertainment) – Sia and Vincent Landay

Sia – Music
Charles Band – All 3 Barbie & Kendra movies (Corona Zombies, Barbie & Kendra Save the Tiger King and Barbie & Kendra Storm Area 51)
Barbara Białowąs and Tomasz Mandes – 365 Days
Stephen Gaghan – Dolittle
Ron Howard – Hillbilly Elegy

Mike Lindell (the “My Pillow Guy”) – Absolute Proof as Himself
Robert Downey Jr. – Dolittle as Dr. John Dolittle
Michele Morrone – 365 Days as Don Massimo Torricelli
Adam Sandler – Hubie Halloween as Hubie Dubois
David Spade – The Wrong Missy as Tim Morris

Kate Hudson – Music as Kazu “Zu” Gamble
Anne Hathaway – The Last Thing He Wanted and The Witches as Elena McMahon and Grand High Witch
Katie Holmes – Brahms: The Boy II and The Secret: Dare to Dream as Liza and Miranda Wells
Lauren Lapkus – The Wrong Missy as Missy
Anna-Maria Sieklucka – 365 Days as Laura Biel

Kate Hudson – Music as Kazu “Zu” Gamble

Kate Hudson – Music as Kazu “Zu” Gamble

Rudy Giuliani – Borat Subsequent Moviefilm as Himself
Chevy Chase – The Very Excellent Mr. Dundee as Chevy
Shia LaBeouf – The Tax Collector as Creeper
Arnold Schwarzenegger – Iron Mask as James Hook
Bruce Willis – Breach, Hard Kill, and Survive the Night as Clay Young, Donovan Chalmers and Frank Clark

Maddie Ziegler – Music as Music Gamble
Glenn Close – Hillbilly Elegy as Bonnie “Mamaw” Vance
Lucy Hale – Fantasy Island as Melanie Cole
Maggie Q – Fantasy Island as Gwen Olsen
Kristen Wiig – Wonder Woman 1984 as Barbara Minerva/Cheetah

Maddie Ziegler – Music as Music Gamble

Maddie Ziegler – Music as Music Gamble

Maggie Q – Fantasy Island as Gwen Olsen

Rudy Giuliani and his pants zipper– Borat Subsequent Moviefilm
Robert Downey Jr. and his utterly unconvincing “Welsh” accent – Dolittle
Harrison Ford and that totally fake-looking CGI “dog” – The Call of the Wild
Lauren Lapkus and David Spade – The Wrong Missy
Adam Sandler and his grating simpleton voice – Hubie Halloween

Worst Prequel, Remake, Rip-off or Sequel

Dolittle (Universal Pictures)
365 Days (Next Film) (rip-off of Fifty Shades of Grey)
Fantasy Island (Columbia Pictures)
Hubie Halloween (Netflix) (rip-off of Ernest Scared Stupid)
Wonder Woman 1984 (Warner Bros. Pictures)

365 Days – Tomasz Klimala and Barbara Białowąs & Tomasz Mandes and Blanka Lipińska
All 3 Barbie & Kendra movies – Kent Roudebush, Silvia St. Croix and Billy Butler
Dolittle – Stephen Gaghan and Dan Gregor & Doug Mand
Fantasy Island – Jeff Wadlow & Chris Roach & Jillian Jacobs
Hillbilly Elegy – Vanessa Taylor


Tayangan Perdana Siri HBO The Time Traveler’s Wife Pada 16 Mei 2022

Kisah luar biasa tentang cinta yang mengharukan dan mempesonakan terungkap dalam siri Asli terbaharu HBO The Time Traveler’s Wife.

Drama romantik sci-fi enam episod ini akan ditayangkan pada masa yang sama dengan A.S. pada hari Isnin, 16 Mei jam 9 pagi di HBO (Astro Ch 411) dan HBO GO, dengan siaran ulangan pada hari yang sama jam 10 malam di HBO. Episod baharu akan menyusul setiap hari Isnin.

The Time Traveler’s Wife ialah kisah cinta yang rumit dan ajaib, diadaptasi oleh Steven Moffat (Doctor Who, Sherlock) dari novel yang sangat digemari karya Audrey Niffenegger dan diarahkan oleh David Nutter.

Siri drama pelbagai genre ini mengadunkan tema cinta, kehilangan, perkahwinan dan kelangsungan hidup – dalam cerita yang melanggar hukum masa.

Rose Leslie (Game of Thrones) membawa peranan Clare Abshire, seorang yang bijak, tidak dapat dihalang – dan sepanjang hidupnya dia mempunyai rahsia yang menakjubkan.

Pada usia enam tahun, Clare bertemu Henry, cinta masa depan hidupnya – dan juga merupakan seorang penggembaran masa yang melawat dari masa hadapan.

Empat belas tahun kemudian, apabila Rose pergi ke perpustakaan tempat Henry – lakonan Theo James (Divergent) – bekerja, dia mendakwa bukan sahaja mengenalinya sepanjang hidupnya tetapi juga bakal isterinya. Percintaan ajaib berlaku yang begitu pantas dan rumit, dan dalam masa yang sama, Henry cuba untuk menjelaskan “keadaannya.”

Selain Rose Leslie dan Theo James, The Time Traveler’s Wife turut dibintangi oleh Caitlin Shorey dan Everleigh McDonell sebagai versi muda Clare Abshire; Brian Altemus dan Jason David sebagai versi muda Henry DeTamble; serta Desmin Borges sebagai Gomez, dan Natasha Lopez sebagai Charisse.

Dibangunkan oleh HBO dan Warner Bros. Television, siri ini berdasarkan buku oleh Audrey Niffenegger.

The Time Traveler’s Wife diterbitkan oleh penulis Steven Moffat, pengarah David Nutter (Game of Thrones HBO, The Sopranos); Sue Vertue (Sherlock, Coupling) dan Brian Minchin (Doctor Who, Torchwood) melalui produksi mereka, Hartswood Films; dan Joseph E. Iberti (HBO’s Watchmen, Boardwalk Empire).

Game of Thrones HBO, The Sopranos

Strim atau muat turun The Time Traveler’s Wife mulai 16 Mei di HBO GO. Langgan HBO GO dalam talian di https://www.hbogoasia.my/ atau aplikasi mudah alih melaluiApp Store atau Play Store serendah RM23.30/bulan.

Anda juga boleh mengakses HBO GO melalui Astro. HBO GO juga tersedia pada Android TV, Apple TV, LG TV dan Samsung Smart TV – serta dilengkapi dengan fungsi AirPlay dan Google Cast.


Filem Ballerina Mungkin Menjadi Spin Off John Wick

Menurut laman The Hollywood Reporter, Lionsgate kini sedang merancang filem yang menjadikan pelakon wanita sebagai pelakon utama, Ballerina akan berada dalam universe filem John Wick.

Filem berkenaan yang kini dalam pembangunan akan ditulis oleh Shay Hatten. Filem berkenaan dilihat sama seperti filem arahan Luc Besson’s La Femme Nikita yang menunjukkan pembunuhan upahan muda yang ingin membalas dendam terhadap pembunu yang bunuh ahli keluarganya.

Penerbit John Wick, Basil Iwanyk akan menerbitkan filem ini menerusi syarikat produksi beliau, Thunder Road.

Nampaknya populariti filem John Wick menyebabkan pihak produksi berminat untuk mengembangkan universe John Wick. John Wick adalah filem yang mengisahkan seorang assassin yang ingin bersara dari organisasi rahsia tetapi terpaksa mengulangi kariernya sebagai pembunuh untuk membalas dendam serta janjinya dengan ketua salah satu organisasi penjahat.


[TRAILER] “Insidious: The Dark Realm” Filem Pertama Patrick Wilson Sebagai Pengarah

Bintang Aquaman Patrick Wilson mengembangkan lagi kariernya di Hollywood dengan menghasilkan filem pertama arahannya bertajuk Insidious: The Dark Realm, ansuran kelima francais filem seram popular Insidious.

Dalam ansuran terbaru francais Insidious ini, penonton dibawa melihat keluarga Lambert 10 tahun selepas pengusiran syaitan dari hidup mereka. Dalton telah meninggalkan rumah untuk ke kolej, manakala Lambert menjalani kehidupan mereka yang paling biasa. Bagaimanapun, bapa keluarga Josh Lambert mengalami kemalangan yang membuka semula pintu merah alam gelap sekali lagi, membuatkan mereka mengalami peristiwa ngeri yang pernah mereka alami 10 tahun lalu.

Filem terbaru ini ditulis oleh Scott Teems (Halloween Kills, Rectify) manakala Patrick Wilson membuat debut sebagai pengarah. Penerbit filem adalah Jason Blum (The Purge Series), Oren Peli (Paranormal Activity), dan James Wan (The Conjuring Universe)

Insidious: The Dark Realm dibintangi Lin Shaye, Ty Simpkins, Patrick Willson, Rose Byrne, Dannay Rodriguiez, Barbara Hershey, Joseph Bishara, Spencer Locke, Caitlin Gerarad, Mark Bråndson, dan ramai lagi.


Gambar Terbaru “Doctor Strange 2” Goda Pertarungan Epik & Alam Baharu Yang Penuh Misteri.

Peminat masih lagi teruja dengan trailer kedua Doctor Strange in the Multiverse of Madness, dan kini beberapa gambar terbaru telah muncul diatas talian yang menggoda pertarungan epik dan lokasi baharu MCU yang penuh misteri.

Antara yang diperlihatkan kepada peminat adalah gambar beresulosi penuh Christine Palmer yang sedang melangsungkan perkahwinannya, paparan alam misteri yang dikunjungi Doctor Strange dan America Chavez serta aksi-aksi epik yang dijangkakan penonton.

Anda boleh lihat gambar-gambar tersebut dibawah:

Benedict Cumberbatch dan Benedict Wong mengulangi peranan mereka sebagai Stephen Strange/Doctor Strange dan Wong. Chiwetel Ejiofor dan Rachel McAdams kembali dalam filem kali ini sebagai Karl Mordo, bekas rakan Doctor Strange yang bertukar menjadi musuh dan Christine Palmer, rakan sekerja yang juga kekasih Strange.

Elizabeth Olsen mengulangi peranannya sebagai Wanda Maximoff dan pendatang baharu MCU, Xochitl Gomez sebagai America Chavez. Michael Stuhlbarg kembali meneruskan peranannya sebagai Nicodemus West. Dijangkakan lebih banyak pelakon akan muncul sebagai cameo dalam filem kali ini, cuma peminat perlu menantikannya, sama ada dalam trailer terbaru ataupun filem.

Louis D’Esposito, Victoria Alonso, Eric Hauserman Carroll, dan Jamie Christopher menjadi penerbit eksekutif disamping penerbit Kevin Feige, manakala Michael Waldron menulis lakon layar untuk filem ini.

Doctor Strange in the Multiverse of Madness akan ditayangkan pada 5 Mei ini.